euskara | Bihar da berandu\nEuskaldun izateagatik barkamena eskatzen dugu?\nPosted on 2010/04/21 by gorkaazk | Iruzkin 1\n…euskaldunak bigarren mailako herritarrak gara. Euskaldun gisa nortasun krisi bat dugu, eta ikusten dut autoestimua ezin beherago dugula. Portaera aztertuta, ondorioztatzen da euskalduna otzana dela. Normalki, isildu egiten gara, elebakarrari alfonbra gorria jartzeraino: barkamena eskatzen dugu, erraztasun guztiak ematen dizkiogu, gazteleraz bestea eroso senti dadin…\nBerria.info 2010-03-20 Imanol Miner elkarrizketatua Mikel Peruarena elkarrizketatzailea.\nHau ez da iritzi artikulua elkarrizketa baizik, baina elkarrizketatuak bere iritziak agertu ditu. Zein da, kontu hauetan, zeure iritzia?\ngorkaazk, Hizkuntza, Internet, Iritzia, Politika, Psikologia, Soziolinguistika atalean publikatua\nLaburpen hitzak elebakarrak,elebidunak,erabili,euskara,hizkuntza eskubideak,hizkuntzak,Soziolinguistika\nPosted on 2010/04/07 by gorkaazk | 5 iruzkin\n[Hizkuntza gutxiagotuak inposatzen direla salatzen da munduko zenbait tokitan. Salaketa hori ez da egoten hizkuntza normalizatuta dagoen tokietan. Normaltzat hartzen da hizkuntza batzuk ikasi behar izatea hizkuntza horiek iraganean inposatu baziren ere baina askotan ez dira onartzen hizkuntza gutxiagotuak aurrera egiteko hainbat ahalegin. Soziolinguistikan aditu bati irakurri nion behin: “normalizazioa lortu eta bukatu dira inposizio salaketak“].\n–Euskara nire oposizioa lortzeko oztopoa da. (Zenbait oposiziotan euskara jakitea ezinbestekoa izan da, beste batzuetan euskarari zenbait puntu eman zaizkio).\nBenetan balio duen argumentua. Azken argumentua. 😉 Euskarari esker gehiago ligatzen da. Hizkuntzak ikasteak ligatzen lagun dezake? Gure inguru hauetan ze hizkuntzak lagunduko digu gehien ligatzen? Ingelesa, frantsesa, euskara? Espainolarekin bakarrik nahikoa ligatzen duzu?\nBale, zuek eskatzen duzuen musika 😉 ere eskegiko dizuet, hona:\nGaraikidea, gorkaazk, Historia, Hizkuntza, Iritzia, Pedagogia, Soziolinguistika atalean publikatua\nLaburpen hitzak euskara,ikasi,Pedagogia\ngorkaazk, Hizkuntza, Iritzia atalean publikatua\nLaburpen hitzak euskara,Hizkuntza,hizkuntzalaritza


Igor Gonzalez Sola preso politikoaren heriotzaren aurrean. | Eusko Ekintza\n← Oharra: Klase feminismoaren inguruko jardunaldien leku aldaketa\nJarkiren adierazpena. Gudari eguna 2020. →\nIgor Gonzalez Sola euskal preso politikoaren heriotzaren aurrean Eusko Ekintzak zera adierazi nahi du:\nLehenik eta behin gure elkartasun osoa Igorren senide, lagun eta inguruko guztiei.\nIgor Gonzalez preso politikoaren heriotza, Espainia zein Frantziako espetxetan hil diren gainontzeko 17 peso politikoen heriotzak bezala, ez da halabeharrezko gertaera bat izan, espetxe politika krudel eta militanteak makurtzeko espreski diseinatutako baten ondorio baizik. Espetxe politika, sakanabaketa barne, preso politikoak eta bere senide eta lagunak zigortzeko eta suntsitzeko tresna bat da. Ondorioa preso politikoen eta haien senideen heriotza eta sufrimendu amaigabea da.\nEz dago garai berririk. Ez dago espetxe politikan inolako sakoneko aldaketarik. Berrikuntza bakarra zera da, gaur egun Estaduei eta haiek sustengatzen dituzten alderdiei preso politikoen heriotza politikoki oso merkea ateratzen zaiela.\nJakina, amnistia da euskal preso politikoen arazoa koonpondu dezakeen irtenbide bakarra. Amnistia politikoa bere sakontasun osoan ulertuta. Eta amnistia hori bultzatzeko, inoiz baino gehiago, amnistiaren aldeko eta errepresioaren aurkako mugimendu indartsu eta berriztu bat behar dugu Euskal Herrian.\nEuskal Herrian, 2020ko irailaren 5.


Euskal Herriko bidaia-gida/Ibilbideak/Transhumantziaren bideak — Wikibooks\nEuskal Herriko bidaia-gida/Ibilbideak/Transhumantziaren bideak\nMandubia, Kizkitza, Atxurtzaga, Santa Marina, Ezkio, Santa Lutzia-Anduaga, San Lorentzo, Itsaso\n13,2 km. 4 ordu.\nItsasotik urruti egon arren, marinelek debozio handia zioten Kizkitzako Ama Birjinari. Baso arteko ibilbide honetan, haren omenezko ermita eta baseliza pare bat ikusteko aukera dago.\nMandubiko benta (Ezkio-Itsaso, Gipuzkoa) eskuinean utziz, ezkerrerantz doan porlanezko pistaren hasieran, PR GI-163 eta GR-34ari dagozkien bide seinale zuri, hori eta gorriak ikusiko ditugu. Berehala, Mandubi Zahar baserriaren ondotik pasatuko gara, eta, lurrezko pista zabalari jarraituz, transhumantzia bidea banatzen den bidegurutzera helduko gara. Eskuinekoa aukeratu eta berehala, Elorriko aterpearen ondoan izango gara. Maldan gora bidea estutuz doa, eta, gaina irabaztean, norabide desberdinak erakusten dituen seinalearekin egingo dugu topo. Ezkerrekoa aukeratu, eta, aldapan gora, Kizkitzako ermitara igoko gara.\nGoierrin ospe handikoa da Kizkitzako Ama Birjinaren ermita, eta paretetan zenbait irudi egon dira. Esan behar da gaur egun han dagoen irudia ez dela jatorrizkoa: ustez erromanikoa zena bigarren karlistadan desagertu zela uste da, baina tesi hori oraindik frogatzeke dago. Haren ordez, beste irudi bat jarri zuten, baina, konpontzera eraman, eta hura ere galdu egin omen zen. Egurrezko egitura baten gainean burua eta eskuak soilik zituen beste irudi bat jarri, eta hura ere berehala kendu zuten, eta gaur egun dagoen XVII. mendeko Arrosarioko Ama Birjinaren irudiarekin ordezkatu. Orain urte batzuk, landareen gorrinaren aurka, mezak eskaintzen ziren ermitan, baita oilandak ere. Erromeria bezperan, gauez, itsasotik ikus daitekeen farol handi bat pizten dute. Itsasotik urruti egon arren, marinelek debozio handia zioten Kizkitzako Ama Birjinari. Harridura handia sortzen du horrek, baita interpretazio desberdinak ere. Ikerlari batzuek diote hango pagadietako egurra itsasontziak eta arraunak egiteko erabili ohi zutela.\nErmita eta haren inguruak ezagutu ondoren, etorritako bidetik berriro bidegurutzera jaitsiko gara. Atxurtzagarantz adierazten duen norabidean, Beotegi mendirantz jarraituko dugu, SL-Gi 31 bidea zeharkatu ostean. Segidan, beherantz jo, eta berehala izango gara Atxurtzagako atsedenlekuan. Atseden txiki bat hartzeko leku egoki horretan, mahai batzuk eta eztarria freskatzeko iturria aurkituko ditugu. GR eta PRren markak banatu egiten dira han: zuri-gorriei (GR 34.1) jarraituz gero, Zumarragako Antiguara iritsiko ginateke, Arantzazuraino jarraitzeko. Beraz, bide hori utzi, eta ezkerrera joko dugu maldan beherantz egiten duen pistan barrena Santa Marina baselizaraino, eta minutu gutxian Ezkiora jaitsiko gara, SL-Gi 32 bidetik.\nBeherantz jarraituko dugu herriaren hegoaldean hasten den bidetik, eta pinudi artean Ama Birjinaren lekua izeneko aldarera iritsiko gara. Ezkerrean hasten den bidezidorrari jarraitzen badiogu, baserri batera eramango gaituen bidearekin egingo dugu topo, eta, handik metro gutxira, AHTaren obretara joateko pistarekin ere bai. Asfaltozko bidetik, Zabalegi erreka gurutzatu ondoren, Orue, Goena eta Kamiño baserrien aldamenetik igaroko gara. Ibilbideak iparralderantz egiten du, eta handik San Lorentzo baselizaren ondora igoko gara pinudi arteko pista batetik. Gertu, Kizkitzara doan bidea utzi, eta Itsasora doana hartuko dugu bide seinaleek erakutsiko diguten norabidean.\nIturriaren ondotik, ateratzen den porlanezko pistatik kanposantu ondora igoko gara, eta Kizkitza jartzen duten kartelek erakutsiko digute zein bideri jarraitu. Xenda altuera irabaziz doa pista batekin topo egin arte. Berriro, transhumantziaren seinale zuri-gorriak ikusiko ditugu (GR 34). Kizkitzara igotzen den bidea gure ezkerrera utziz, pistak beherantz egiten du, eta, bidegurutzera iristean, aurrera jarraituko dugu Mandubiraino.


Eraso Sexistarik Gabeko Gunea ez du Emaginek kudeatuko : Bidasoko Hitza\nEraso Sexistarik Gabeko Gunea ez du Emaginek kudeatuko\nAurten ere bertan izatekoa zen Emagin elkartea nahiz eta oraingoan, alardea indarkeria gisa landuko zutela adierazi dio udalari. Tokiko gobernuak atzera egin du eskaerarekin.\nIndarkeria sexista prebenitzeko eta identifikatzeko informazio zerbitzua ematen du Emagin elkarteak Eraso Sexistarik Gabeko Guneetan. Jaietan jarri ohi dute espazio hori eta gaztetxoei batez ere zuzenduta dago. Iaz, Hondarribiko Jaietan izan ziren elkartekoak, baina aurten, aldiz, udalak eskaria atzera botatzea erabaki du. Izan ere, iaztik hona «autokritika» egin dutela adierazi dute elkarteko kideak beren webgunean argitaratutako oharrean, eta esandakoaren arabera, «ezin dugu indarkeria sexistaz hitz egin, jaietan, alardearen bueltan dagoen biolentziaz hitz egin gabe». Emaginek «babes osoa» adierazi nahi izan dio elkarteak Jaizkibel konpainiari.\nHoriek horrela, aurten alardearen gaia landuko zutela adierazi diotenean Txomin Sagarzazu alkateari, Hondarribiko Udalaren ezetza jaso du elkarteak: «Guretzat ezinbestekoa da indarkeriaren egiturazko izaera lantzea».\nEdonola ere, Emaginen ukoa eta gero, Maria Serrano Herritarrekin Harremanetarako zinegotziak adierazi du Eraso Sexistarik Gabeko Gunea izango dela aurreikusitako egun eta ordutegian. «Ez dugu uste alardea indarkeriaren ikuspuntutik landu behar denik, bizikidetzaren aldetik baizik», azaldu zu zinegotziak. Hala, Emaginekin bizitako desadostasunaren ondoren, egun gutxiren bueltan horretaz arduratuko den beste elkarte bat kontratatu zutela esan du.\nHala, elkarte berriarekin alardea gunetik kanpo gelditzen dela adierazi du, jarrera sexistekin «kontzientzia izateko» eta «arretaz egoteko» gunea izango dela esplikatu du, «eta zerbait gertatuz gero, erantzuteko jarrera eraginkorragoa izango dugu».\nErlazionatutako edukia“Bide honetatik jarraitu behar dugu”


Lan sozietateak hazten ari dira, bai enpleguan bai fakturazioan | Ekonomia | GARA\nLan sozietateak hazten ari dira, bai enpleguan bai fakturazioan\nLan sozietateek (parte handienaren jabeak langileak diren enpresak) osasun ona dute Araba, Bizkai eta Gipuzkoan. ASLE elkartearen azken balantzearen arabera, bost urtez jarraian hazi dira, bai enpleguan eta bai fakturazioan. Eredu honen garapena bertako ekonomia orokorra baino hobea da, aurkeztutako txostenean nabarmentzen denez.\nIrimo gipuzkoarraren eskutik EAEn mota honetako lehenbiziko enpresa jaio eta 40 urtera osasun ona dute lan sozietateek, bertako ekonomia orokorra baino hobea, ASLE elkartearen 2018ko txostenaren arabera. Ostiralean eginen du honek batzar nagusia, Bilboko Iberdrola dorrean. Bertan, partaidetzako sozietateak (kapitalaren %20 baino gehiago eta %50 baino gutxiago beste sozietate edo sozietate talde batena denean) arautzeko testua idatziko dute.\n2018an Araba, Bizkai eta Gipuzkoako lan sozietateen %94k onurak izan zituzten (gainerakoek «garrantzirik gabeko galerak» izan zituzten) eta %9,1 hazi zen euren fakturazioa, Kepa Olivares ASLEko presidenteak eta Josetxo Hernandez kudeatzaileak atzo emandako prentsaurrekoan jakinarazi zutenez.\n567 elkarte daude enpresa eredu honetan izena emanda, eta %3,2 igo zen euren enplegua iaz, 7.148 langile izatera iristeraino. Horietako gehienak enpresaren jabeak dira.\nOlivares eta Hernandezek azpimarratu zutenez, positiboa da sozietateon garapena, ekonomia orokorra baino hobea. Eredu honek bost urte darama hazten, 2014an desazkunde ekonomikoari amaiera eman zionetik. «Lan sozietateek erakusten dute ohiko enpresek baino erantzun hobea ematen dutela, dela egonkortasunean, dela enpleguan edo fakturazioan», azaldu zuen Olivaresek.\nZehaztu zuenez, hazkunde hori esportazioak gehitzeak ere ekarri du (%10,3 hazi ziren joan den urtean, bereziki industria sektorean).\nHalere, zerbitzuen sektorea gero eta indar handiagoa hartzen ari da lan sozietateetan, batez ere sortu berrietan. Lan sozietateen erdiak zerbitzu enpresa dira dagoeneko. Eredu honetako enpresa berri aunitz aholkularitza, kontabilitate, etxez etxeko laguntza eta aisialdiarekin lotuak daude. Gainerakoak industria sektorekoak dira. Enpresariak erretiroa hartzean lan sozietatea eratu dute langileek negozioarekin jarraitzeko.\nBatez beste 12,6 langile dituzte lan sozietateek Araba, Bizkai eta Gipuzkoan, Estatuan baino puskaz gehiago (7,1). Horrek enpresa mota hori bertan zein garrantzitsua den erakusten du.\nOlivares eta Hernandezek ostiralean eginen duten ASLEren batzar nagusiaren berri ere eman zuten. Joan den urtetik partaidetzako sozietateak ere barnean hartzen ditu elkarteak. 28 konpainia ditu momentuz eredu honetakoak. Hain zuzen, ASLEri dagokio Estatuko partaidetzako sozietateak arautzeko testua idaztea, legea osatzeko. Batzarrean eginen du.\nBesteak beste, parte-hartzea handitzen den heinean enpresak fiskalki konpentsatzea eta enpresari batek erreleboa falta duenean lan sozietateak sortzea erraztea dituzte buruan.\nCita con la internacionalización en el BEC\nMás de 700 empresas han participado en Intergune+2019, cita anual con la internacionalización, que echó la persiana ayer en el BEC de Barakaldo. Este encuentro ha sido organizado por la Agencia Vasca de Internacionalización, integrada en la SPRI, para facilitar a las empresas la salida al exterior de sus proyectos de negocio.\nEn la jornada inaugural, el lunes, el viceconsejero de Industria del Gobierno de Lakua, Javier Zarraonandia, instó a las empresas a disponer de personas especializadas en internacionalización. Además, destacó el papel de las oficinas de la red exterior, porque «un país pequeño» necesita de «antenas» ubicadas «por todo el mundo».\nPor otro lado, Zarraonandia advirtió sobre la necesidad de una Europa fuerte «ahora que no atraviesa su mejor momento político y social», y manifestó que el Ejecutivo de Lakua cree en «una Europa que se construya de abajo a arriba» con «redes de colaboración entre regiones competitivas». GARA\n2018an irabaziak izan zituzten Araba, Bizkai eta Gipuzkoako lan sozietateen ehunekoa da. %9,1 igo zuten fakturazioa.\nsozietate daude eredu honetan erregistratuta EAEn. %3,2 hazi zen horietan enplegua iaz, eta 7.148 langile izatera heldu ziren.\njarraian daramate hazten, 2014an desazkunde ekonomikoko garaia amaitutzat eman zutenetik. Duela 40 urte sortu ziren.\nhazi dira esportazioak, eta pisurik handiena industria sektoreak izan du. Zerbitzuak gero eta garrantzi handiagoa hartzen ari dira, batez ere enpresa berrietan. Lan sozietateen erdiak dira jada zerbitzuetakoak.\nlangile dituzte batez beste EAEko lan sozietateek. Estatukoek, aldiz, 7,1 dituzte.


San Martin Unxeko gastronomia eta kultura ‘Ardo Gorriaren Egunean’ eta ‘Gasna Feria’ zaporetsua Etxalarren - 31/05/2017\n2017ko mai. 31ko prentsa-oharra\nSan Martin Unxeko gastronomia eta kultura ‘Ardo Gorriaren Egunean’ eta ‘Gasna Feria’ zaporetsua Etxalarren\nProgramaren barruan (ekainaren 2tik 4ra), ardo-dastaketak, uztartze-afaria (azalpenekin), upategietarako eta Toursko San Martin elizako kripta erromanikorako bisitaldi gidatuak eta txistor-jatea eskainiko dira. Gainera, Alex Mugica sukaldariak ohorezko topa egingo du. Ekainaren 4an, igandea, Etxalarrek omenaldia egingo dio bertako produkturik ospetsuenari ‘Gasna Ferian’, eta Bortzirietako gaztarik onenaren saria emango du.\nEkainari hasiera emateko, Nafarroan omenaldia egingo zaie bertako bi produktu ospetsuri, hau da, ardo gorriari (San Martin Unxeko ‘Ardo Gorriaren Egunean’) eta gaztari (Etxalarko ‘Gasna Ferian’).\nSan Martin Unx ardo bikainen sorlekua da, eta ‘Ardo Gorriaren XIX. Eguna’ ospatuko du ekainaren lehen asteburuan, hilaren 2tik 4ra bitarte. Egun horietan, udalerrian hain bereizgarria den ardo gorriarekin batera, bertako lau upategietako ardo beltzak eta zuriak izango dira protagonista. Programako jarduerarik estimatuenak ardo-dastaketak dira (hastapen-ikastaro bat eskaintzen da, bisitariak fruta-gustuko edarira hurbiltzeko), txistor-jatea ahaztu gabe.\nAurtengo edizioan, Alex Mugica sukaldari nafarrak egingo du jaiko ohorezko topa ekainaren 4an, igandea. Igandean egingo dira, halaber, jarduera gehienak. Berritasun modura, ekainaren 2an, ostirala, ‘Afaria ardo gorritan/La cena en rosa’ egingo da, hau da, uztartze-afari bat, herriko ardo gorriekin eta Pilar García Granero eta Koro Santos González adituen azalpenekin.\n‘Ardo Gorriaren Eguna’, gainera, aukera aproposa da bisitaldi gidatuen bidez Nafarroako herri honen bigarren harribitxia ezagutzeko: Toursko San Martin elizako kripta erromanikoa. Nafarroako ederrenetako bat eta hobekien kontserbatuenetako bat da, Nafarroako Erromanikoaren Ibilbidean sartuta dago, eta paisaia zoragarriak eskaintzen ditu. Halaber, udalerriko upategiak irekiko dira, bisitariek bertako ardo ospetsuak lantzeko prozesua ezagut dezaten.\nSan Martin Unx Nafarroako Erdialdean kokatuta dago, Iruñetik 45 kilometrora. Nekazaritza-herria da, eta Erdi Aroko kaleak, kapareen etxeak, harresi baten zatiak eta erromatarren garaiko harresi baten aztarnak biltzen ditu.\nEtxalarrek Bortzirietako gaztarik onena aukeratuko du\nEkainaren 4an, igandea, Bortzirietako gaztarik onenaren saria emango da Etxalarren. Baztango eskualde horrek Etxalar, Igantzi, Arantza, Lesaka eta Bera herriak biltzen ditu. Nolanahi ere, ‘Gasna Ferian’, lehiaketaz gain, Nafarroako gastronomia bikaina izango da protagonista, ‘III. Postre Lehiaketarekin’ eta postre horiek eta lehiaketan aurkeztutako gaztak dastatzeko herri-bazkariarekin. Gainera, artisautza-produktuen erakusketa eta salmenta, artile-mozketako erakusketa eta trikitilari-kontzertu bat izango dute ikusgai bisitariek, besteak beste.\nEtxalar Pirinioetako hiribildu bat da, eta mendiez eta zelai berdez inguratuta dago. Bertako herri-arkitektura interesgarri eta zainduak herriak edertu eta hobetzeko Turismoko Sari Nazionala jaso du. Gainera, bertako mendietan dauden usategiak –XV. mendeko ehiza mota bat egiteko dorre garai batzuk– oso ospetsuak dira, eta udazkenean erabiltzen dira bete-betean. Bestalde, Jasokundearen elizako antzinako hilerrian disko-formako hilarriak (XVII. mendeaz geroztik harrian landutako hilobi-monumentuak) ikus daitezke.


"Surf egokitua bultzatzea da nire asmo bakarra" - Zarautz - Zarauzkohitza.eus\nJon Artola, 'Waveski' modalitateko surflaria\n"Surf egokitua bultzatzea da nire asmo bakarra"\nAritz Mutiozabal 2019-10-09 17:49\nSurf egokituko Europako txapeldun izan da asteburuan Jon Artola (Zarautz, 1977), Les Sables d'Olonnen (Bretainia). Lorpenaz harago, kirola bera ikusaraztea eta sustatzea du helburu.\nZein asmorekin joan zinen Europako Txapelketara?\nNire asmo bakarra da surf egokitua bultzatzea, azken finean, parte-hartzaile gutxi gaudelako momentu honetan. Joan den ekainean arrakasta handiko txapelketa bat jokatu zen Sopelan, surf egokitukoa, eta mundu zabaleko jendea joan zen hara. Guztira, 60 parte-hartzaile inguru izan zen bertan, eta bultzada handi bat izan zen. Aitzitik, Europan, parte-hartzaile kopurua dezente baxuagoa da, eta helburua da surf egokitua bultzatzea. Batez ere, etxean dagoen eta ausartzen ez den jende hori animatzeko. Beldurragatik, pentsatzen duelako zaila dela edo gai izango ez dela... Horiek denak animatu nahi ditut, eta horregatik hartzen dut parte txapelketa hauetan.\nNola joan zen lehia? Espero al zenuen irabaztea?\nParte-hartzaile gutxi ginen, eta, egia esan, elkar ezagutzen genuen aurretik ere, azkenaldian hainbat tokitan topo egin dugulako. Eta bai, irabazteko aukerak ikusten nituen txapelketa hasi aurretik. Baina hasierako helburua ez zen garaipena lortzea, baizik eta taldetxo bat sortzea eta surf egokitua sustatzea.\nBaina norberak maila indibidualean garaipena lortzen duenean ere pozgarria izango da, ezta?\nBai, pozgarria da. Baina podiumera igo ziren beste bi parte-hartzaileetako norbaitek irabazi izan balu ere poz handia emango lidake. Jakina, norberak lortzen duenean handiagoa da poza, baina ez da kasua egoera honetan.\nBeldur horri aurre egitea da gakoa, beraz.\nHala da, ezgaitasun edo gabezia bat daukan jendea animatzeko eta poz bat emateko, eta ikus dezatela hemen ere, surfean, aukera bat badutela. Beraien bizitzari zentzua emateko, gustuko gauzak egiteko edo, besterik gabe, ekintzak egiteko.\nSurf egokitua da praktikatzen duzuna, baina zein modalitate zehazki?\nWaveski izena du gure modalitateak. Surfeko taulak dira, baina arraun batekin goaz eta lotuta. Honek urte asko daramatza, batik bat, Frantzian, AEBetan eta Australian; hemen, aldiz, ez da horren ezaguna. Ni 2003an hasi nintzen praktikatzen, eta Gipuzkoan, adibidez, badira honetan dihardutenak: Unai Uribeondo debarra, pare bat zarauztar, hamabost bat neska-mutil donostiar ere bai...\nBeraz, txapelketetan bazabiltza. Noiz erabaki zenuen lehietan parte hartzea?\nDuela pare bat urte. Surf egokitua praktikatzen duten Aitor Frantzesena Gallo-k eta Zarauzko bizilagun Ibon Mugertza tolosarrak animatuta hasi nintzen. Alegia, hasieran azaldutakoagatik: surf egokitua egiten dugunok gutxi garenez, goazen elkartzera, eta ikusarazi dezagun, jendeari erakusteko posible dela. Horrexegatik hasi nintzen txapelketetan, ez lehiak deitzen nauelako, baizik eta beste xede horri begira. Egia esan, sekulako giro polita sortzen da gure artean.


Azaroaren 7an Zodiac - Astrology Zodiac Signs - Eskorpioia\nAzaroaren 7an Zodiac\n11/07 Urtebetetzea - Zodiac informazioa x\nLiberala eta nahiko erraza da arau sozial eta tribuetan sartzea, azaroaren 7a gure bihotzetan sua pizten duen asmo eta zintzotasun hutsetan lotzen garen data da. Estresa eta berrikuntza bat egiten duten garaia da, liderrak botatzen direnean eta botere postuetan jende berria aurkitzen den unea. Data honetan jaiotakoek edozein sistemaren izaera aldakorra ulertzen dute eta modu lasaiagoan lor daitezkeen helburuak lortzeko presaz gehiegi egon daitezke.\n(Pluton) - URANO - EGUZKI - EGUZKI\nAskatasunez pentsatuta eta berrikuntzetarako irekia, azaroaren 7an jaiotako jendea arraroa eta ezustekoa dirudi. Nahiz eta haien Eguzkia zeinu finkoan egon, ez daude inola ere geldirik, eta kanpoko munduan ezer gutxi gertatzen ari denean ere, barrukoa aberatsa izango da ondorio berriekin eta borroka intelektualekin. Bizitasun handikoak eta beren erosotasunetik salto egiteko, arriskuak hartzeko eta bizitza abentura bihurtzeko prest, erraz erretzen dira eta beren burua urrunegi bultzatzen dute, etengabeko estresa jasaten duten beren gorputzaren mugak errespetatuz. Gatazka sakona izan dezakete, buruan eta bihotzean edo beste pertsona batzuekin. Haien zeregina da kanpoko munduarekiko lotura emozionala aurkitzea, enpatia gatazkaren gainetik gailentzea ahalbidetzen duena, eta maitasuna gerraren gainetik gailentzea.\nSabian sinboloa Azaroaren 7an jauzi baten aurreko urtean jaio zen azaroaren 7an jaiotako ordezkarientzat:\n'Telefono lineako linean konexio berriak instalatzen'\nSabian sinboloa Azaroaren 7an jauzi batean eta ondorengo bi urtean jaio zen Eskorpioko ordezkarientzat.\nSabian sinbolo hauek data honetan jaiotakoek Merkuriorekin duten harremana adierazten dute, biek sinbologia azpimarratuz. Horrek Uranok bere planeta ilaratik plano praktikoago batera eramaten du, non aldaketa, konexio eta erronka intelektual guztiak beren oinarria aurkitu eta lurreko agerpen logikoen bidez ikusi behar diren. Jakina, beren ideiak sormenez adierazteko esan nahi dute, beren buruak harritzen utzi beharrean, beraz, ez dira galdu eta bizi nahi duten Lurreko mundu materialaren eta plazerren asebetetzeetatik galtzen.\nNeptunok azaroaren 7an jaiotakoei gidatzen die, haien pentsamenduak, idealak, ametsak eta nahiak zein urrun egon daitezkeen erakutsiz. Ez da harritzekoa Merkuriok interpretazio horretan bidea aurkitu izana, lortu behar den oreka eta fedearen ideala ez baita erraz topatuko praktikotasunik eta sen onik gabe. Pertsona hauek beren eginkizuna aurkitu, bihotzeko giroa sentitu eta fluxuarekin mugitu behar dira, iraganeko loturetatik askatuz eta haien arbaso guztiei aldaketa sakonak eta sakonak eginez. Jainkozko Maitasuna aurkitu, beraien goi izpiritua ukitu eta aurrera egin ahala eragin toxikoak, substantziak eta harremanak uko egin behar dituzte.\nIdealaren bila, aldi berean askatasun pertsonalarekin lehertzen diren bitartean, azaroaren 7an jaiotakoak ez dira konfiantzazko bazkide 'egonkorrak' deituko zenituzkeenak. Nahiz eta duinak izan eta beren aukerei tinko eutsi, lotura iraunkorretarako leialak eta irekiak izan, haien barruko aldaketek onena har dezakete eta urrunegiak, irrazionalak edo zaurgarriegiak bihur ditzakete bihotzaren purutasunean konektatzen direnean.\nNormalean denbora behar izaten dute maitasunez betetako adiskidetasun egokiak aurkitzeko, benetan solidarioak diren eta dibertitzeko ez diren zirkulu sozialak aurkitzeko, eta beren lagunik onena izango den eta bihotza kargatzen duten gai sentikorren inguruan segurtasuna emango dien bikotea behar dute. Edozein loturatan konfiantza sortzeko, beraiek guztiz zintzoak izan behar dute, eta komunikatzeko oinarri sendoak behar dituzte ezohiko moduetan inspiratzen dituen sexualitateari azentu jarri aurretik. Haien izpiritu independenteak eta benetakotasunak zailtasunak har ditzakete, baina beste baten Arimarekin lotura estua dutenean, gorputzaren, bihotzaren eta adimenaren batasuna bilatzen dute eta ez dira gutxiagorekin konformatuko.\nAzaroaren 7an jaiotako Eskorpioak teknologia, ingeniaritza eta zientzia, kimika, medikuntza eta sendatze teknika desberdinetan arlo guztietan bikainak dira. Beste batzuek alde batera utz ditzaketen gauzetarako irekita daude, baina beren barne borrokak maiz urruntzen ditu beren benetako talentuetatik, besteen jarrerak inposatutako aukeren bidez oinarrituta eta arrazionalak izaten saiatzen baitira. Muturreko kiroletarako eta muturreko aukeretarako eta ekintzetarako egina, maiz bat-bateko buelta eta aldaketak egiten dituzte beren ibilbidean, beren benetako deia aurkitu ahala.\nDatolite bibrazio handiko kristala da, arazoak konpontzeko gaitasunak hobetzen dituena, eta oso aukera ona da azaroaren 7an jaiotakoek burua garbitzen eta lurreko gaietan zentratzen laguntzeko. Estresa eta beldurra arintzeko harria da, antsietate eta atsekabe mota guztiei aurre egiten laguntzeko. Norberak bere benetako fedea aurkitzen laguntzen duen eginkizunaz gain, mendekotasun arazo eta joera autosuntsitzaile guztiekin laguntzen du, eta pertsona horiek beren fisiologia eta gorputzaren beharrizanetara itzultzen laguntzen dute, helburu eta ideal altuagoekin bat egiten duten bitartean.\nAzaroaren 7an urtebetetzea oparia\nAzaroaren 7an jaiotako norbanakoak ez dira inolaz ere arruntak, eta bizitzan gauza arruntekiko errespetu osoa dute eta batzuetan irrikatu ere egiten dute, haien oparia berezia izan behar da eta zure energia horretan inbertitu beharko litzateke. Ideia berritzailerik ez baduzue, pastel bat prestatu, gustatuko zaien zerbait egin eta antolatu lagun hurkoenen topaketa, zenbat axola zaizun erakusteko. Txinpartatsu, elektroniko, moderno eta asimetriko guztia gustatuko zaie, nabarmentzen diren bitartean egiazkoa eta itxurakeriarik gabea den bitartean.\nEzaugarri positiboak Azaroaren 7an Born\nBerritzaileak, aitzindariak, desberdinak eta indibidualistak, ulertzen dute haien kalitate handiena nabarmentzeko modu berezian ezkutatzen dela. On handiaren alde borrokatzeko beharra duten lagun fidagarriak dira, sistema disfuntzional batean beharrezkoak diren aldaketak ekartzen dituztenak.\nEzaugarri negatiboak Azaroaren 7an Born\nBatailetan galdu, oldarkor eta gogotsu bihur daitezke, kontaktua galduko dute buruan duten informazioa bilatzeko. Haien buruko prozesuak bihotzetik urruntzen dira, norberarenganako eta besteenganako abusuzko egoeretara eramaten dituzte, garaiarekin batera besterik ez dutenean.\nAzaroaren 7an urtebetetze ospetsuak\n1728an James Cook jaio zen, kapitain, kartografo eta nabigatzaile ingelesa, milaka kilometrotan zehar nabigatu ez zuena mundu osoko eremuetan zehar eta Zeelanda Berritik Hawaiira lurrak xehetasun handiz mapatu zituen. Idatzi zuenez, 'ni baino lehenago baino urrunago joateko asmoa zuen, baina gizon bat joatea posible dela uste dudan neurrian'.\n1867an Marie Curie jaio zen, kimikari eta fisikari poloniarra, eta Nobel saria irabazi zuen lehen emakumea eta bi aldiz irabazi zuen lehen pertsona. 'Erradioaktibitatea' terminoa sortu zuen. Ikerketa egin zuen unean, erradiazio ionizatzaileen eragin kaltegarriak ez ziren ezagutzen, eta anemia aplastikoa zela eta, epe luzeko esposizioagatik kutsatuta zegoela uste zen.\n1967an David Guetta jaio zen, DJ, konpositore eta disko ekoizle frantziarra, 'EDMren (aiton dantza musika elektronikoa)' eta eszena honetako lehen DJetako bat bezala ezagutzen dena.\n1665 - Bizirik mantendu den aldizkari zaharrena, The London Gazette, argitaratu zen lehen aldiz.\n1786 - U. S. musika erakunde zaharrenaren sorrera.\n1900 - Alderdi Popularra sortu zen Kuban.\n1907 - Jesús García-k (azaroaren 13an jaioa) hiri oso bat salbatu zuen, lehertu aurretik sei kilometrora dinamitaz betetako trena gidatu zuen.\n1990 - Emakumea Irlandako Errepublikako presidente izateko hautatzen den lehen aldia.\nLeo Taurus Aries Irakurtzen Dut Minbizia


«Sunitak gaizki ohituta zeuden» | Mundua | Berria\nIrakeko okupazioaren ondorena (III). Ali al-Xalah. Gobernuko Aliantza Nazionalaren legebiltzarkidea\n«Sunitak gaizki ohituta zeuden»\nSunitak baztertuta daudela dioten iritziak «gezurra» direla nabarmendu du; AEBetako tropak joanez geroztik, berriz, Iraken borroka armatuak ez duela zentzurik uste du.\n2012ko apirilak 6\n«Ez daukat 30 minutu besterik», dio Ali al-Xalahek (Babel, 1965) Parlamentuko bulegoan, Bagdadeko Eremu Berdean. Amerikarren erretiratzea, Irakek egun duen krisi politikoa, Siriako gerra eta Iranen pitz litekeena… gaiak ugari baina denbora urri, denak sakonean jorratzeko. Azkenean, sunitak pairatzen ari diren ustezko bazterketaren inguruan joan da elkarrizketa. Huraxe da, hain justu, apenas jorratu den gaia.\nIragan abenduan, Nuri al-Maliki lehen ministroak sunita den Irakeko Tarik al-Haxemi lehendakariordea atxilotzea agindu zuen, terrorismoa leporatuta. Askok suniten kontrako ustezko kanpaina baten barruan kokatzen dute mugimendu hori.\nNuri al-Malikik ez zion akusaziorik egin. Izan ere, Auzitegi Goreneko epaileek Al-Haxemiren atxilotzeko agindua eman zioten lehen ministroari, eta berak hala egin zuen. Gezurra besterik ez da aipatzen duzun diskriminazio kanpainarena. Babelgoa naiz, Bagdad hegoaldeko hiri xiita batekoa. Normala denez, hango atxilotu gehienak xiitak izango dira, eta sunitak Anbar edo Salahadin eskualde sunitetan. Adibide garbi bat jarriko dizut: duela bi hilabete Baath alderdiaren kontrako operazio handia egin zen Najaf, Kut eta Anbarren. 1.000 atxilotuetatik 470 Najafeko xiitak ziren, eta, Kuten hartutakoekin batera, xiitek atxilotuen bi herenak osatzen zituzten.\nBada, gehiengo xiita duen Bagdaden preso sunitek %80tik gora osatzen dutela diote hainbatek.\nNork dio hori? Ikusi al duzu presoen erroldarik? Kazetari batzuek gezur asko esaten dituzte, legediaren gainetik daudela pentsatzen dute maiz, baina legeak errespetatu behar dituzte, besteok bezala. Edukazioa eta formazio handia dutenek oposizio bortitzena egiten diote gobernuari, baina euren harrokeria hutsa dago atzean. Eta badakit zer esaten ari naizen, zeren politikaria ez ezik, idazlea eta poeta ere banaiz ni.\nLehen ministroa ez ezik, Barne eta Defentsa Ministerioetako burua ere bada Al-Maliki. Hori gutxi ez, eta Bagdadeko segurtasunaz arduratzen den eliteko taldea ere kudeatzen du. Ez dira ardura gehiegi eta handiegiak pertsona bakarrarentzat?\nEz zen beste erremediorik izan. Al-Iraqiyaren hautagaiak —suniten botoa biltzen duen oposizioko alderdia— kriminalak, terroristak edo formazio gabeak ziren, haietako inor ez zen gai holako ardurak hartzeko gobernuan. Ez.\nSegurtasun indarretan, aldiz, ia anekdotikoa da suniten presentzia. Hainbat ofizial kaleratu omen dituzte berriki. Zer diozu?\nKargua hartu nuenetik ez dut inoiz horrelakorik ikusi. Iraken, lanarekiko jarrerak erabakitzen du norbait kalera joatea, eta ez beste ezerk. Kontuan hartzen bada sunitek %17 besterik ez dutela osatzen, eta %60 xiitok, guk kexatu beharko genuke oreka faltaz, eta ez haiek. Jakina suniten egoera asko aldatu dela Iraken. Saddam Husseinekin haiek ziren nagusi; gaur, berriz, haiei dagokien ordezkaritza dute, ala dagokien baino handiagoa esango nuke. Funtsean, sunitak gaizki ohituta zeuden.\nAskok diote «amerikarrek asmatutako estatistikak» baino ez direla sunitak boteretik baztertzeko, Irakeko sunitak herritarren erdiak baino gehiago direla Iraken.\nTankera horretako gezurrak xiiten eta suniten arteko ondoeza sektarioa areagotzeko zabaltzen dira. Okerrena da nazioarte mailako arazo larria bilakatzen ari dela hori. Al-Qaedak bultzatutako fatua batek dio —lege islamikoa— paradisua irabaziko duela xiita bat akabatzen duen edonork, eta inguruko hainbat herrialdek erabat sinetsi dutela dirudi.\nEkialde Hurbileko erdigune geografikoan egonik, Irakek zubi lan bikaina egin lezake Turkia, Saudi Arabia eta Iranen artean. Aldi berean, kurduak daude herrialdeko iparrean, bai eta turkomanoak ere, kristau asiriarrak… irakiar gizartea kultur aberatsekoa da, eta oso harro gaude horretaz.\nIrango gehiegizko esku hartzeaz ere kexu dira asko, eta ez sunitak soilik.\nEsango zenidake zenbat irandar ikusi dituzun Iraken eman duzun denboran? Oso gutxi daude Iraken. Diskurtso politiko bat besterik ez da, eta ez errealitatea. Hori diotenek demokrazia suntsitzea dute helburu, azken urteotan lortutako guztia bertan behera uztea, alegia. Sunitak obsesionaturik bizi dira Iranekin; persiarrak ere bai, xiitak direlako. Nekez gogoratzen dira xiismoa arabiarrok ezarritakoa dela, eta ez persiarrek. Guk eraman genuen Islama hara, eta ez alderantziz.\nInguruko herrialdeak aipatu dituzula, berriki salatu dute Bagdad milizia xiiten sarrera errazten ari dela Sirian Al-Assadekin bat egiteko. Egia al da?\nPrentsan irakurri nuen Libanotik hainbat milizia xiita sartu direla Siriara, baina inola ere ez Iraketik. Ez genioke armatutako inori muga zeharkatzen utziko, sunita zein xiita izan, beste aldean gertatzen den guztiak Iraken ere eragin bailezake. Edonola ere, Siriako armadak erakutsi berri du oso indartsua dela. Inguruko herrialdeak sekulako presioa egiten ari badira ere, alde guztietatik esango nuke, nekez lortu dute deus.\nAl-Qaeda ez ezik, beste sunita talde armatu batzuk ere borrokan jarraitzeko prest agertu dira Iraken. Bazterketaz eta Iranen okupazioaz hitz egiten dute.\nAmerikarrak abenduan erretiratu zirenetik, ez dago ekintza armatuari eusten jarraitzeko arrazoirik. Sunita matxino gehienek Sahwan sartu dira —gobernuaren aldeko talde paramilitarra— edo senidetze bidea hartu dute; ez, ordea, Al-Qaedako terroristek. Bidera ezinak dira haien agendak herrialde demokratiko batean.\nSahwako milizianoek ez dute soldatarik jaso amerikarrak joan zirenetik. Aldi berean, Irakeko segurtasun indarretan integratzeko hitza ez dela errespetatu diote. Egia al da?\nProzesua ezin da egun batetik bestera egin. Oraindik aztertzen ari gara haietako zenbat izan ziren gerra kriminalak; zenbat borrokatu ziren Al-Qaedarekin, Baathistekin... Ezinbestekoa da irizpide zorrotza erabiltzea, denon segurtasunerako.\nEtzi: 'Gerra hotza Mesopotamian?' erreportajea.


Irekia Eusko Jaurlaritza - Gobierno Vasco :: Hezkuntza Sailak 55 milioi euro bideratuko ditu unibertsitatez kanpoko ikasleei zuzenduriko beketarako (Gobernu Bilera 2019-09-24)\nHezkuntza Sailak 55 milioi euro bideratuko…\n<img src="https://www.irekia.euskadi.eus/uploads/cover_photos/56846/original/fotoconsejo.jpg" style="max-width:100%" alt="" />\nEskaerak aurkezteko epea, irailaren 30etik urriaren 29ra zabalik\nDerrigorrezko hezkuntzan dauden ikasleei zuzenduriko beketan ez da aldaketarik izan\nGobernu Kontseiluak gaurko bileran onartu du, Hezkuntza sailburuaren proposamenez, 2019-2020 ikasturtean unibertsitatez kanpoko mailetako ikasleak eskolatzeko beka eta dirulaguntzak deitzen dituen Agindua. Deialdiak 55 milioi euroko diru-kopurua du.\n2019-2020 ikasturterako deialdi honek, honako ikasketa maila hauetarako beka eta dirulaguntzak hartzen ditu bere baitan:\n- Batetik, Haur Hezkuntza, Lehen Hezkuntza, Derrigorrezko Bigarren Hezkuntza eta Musikako eta Dantzako oinarrizko irakaskuntzak burutzen ari diren ikasleak eskolatzeko bekak eta laguntzak:. Beka hauek ez dute inolako aldaketarik aurreko ikasturteetako deialdiekiko.\nAipaturiko maila horietako ikasleei zuzenduriko bekek honako osagai hauetako bat edo zenbait har ditzakete beren baitan: kuota osagaia; irakaskuntzaren osagaia; joan-etorrietarako osagaia; ikasmaterialetarako osagaia; eta jantokiaren osagaia.\n- Bestetik, derrigorrezko hezkuntzaren ondoren egiten diren unibertsitateaz kanpoko irakaskuntzatarako ere deitzen dira beka eta laguntzak. Hauen artean daude: Batxilergoa; Lanbide Heziketako zikloak; Arte plastikoak eta diseinua (Heziketa-zikloak); Musikako eta dantzako irakaskuntza profesionalak; Kirol-irakaskuntzak; Hezkuntza administrazioaren titulartasuneko eskola ofizialetan egiten diren hizkuntza-irakaskuntzak.\nHezkuntza Sailak aldaketak egin ditu ikaskuntza hauei dagozkien beketan, Auzitegi Gorenaren sententzia ezagutu ondoren, deialdiaren zein ikasle onuradunen segurtasun juridikoa bermatzea helburu.\nEgin beharreko aldaketen ondoren, ikasketa maila hauetako ikasleek eskatu ahal izango dituzten bekek osagai hauek dituzte: Eskatzailearen errentari lotutako zenbateko finkoko osagaia; Eskatzaileak ikasturtean duen bizilekuari lotutako zenbateko finkoko osagaia; Oinarrizko bekaren osagaia; Errendimendu akademikoan izandako bikaintasunari lotutako zenbateko finkoko osagaia; eta Zenbateko aldakorreko osagaia. Osagai horietako bakoitzarentzako ezartzen diren errenta-mugak ere aldatu egin dira.\nEskaerak aurkezteko epea irailaren 30etik urriaren 29ra arte egongo da irekia. Informazio guztia eskura izango da Hezkuntza Sailaren webgunean, Agindua EHAAn argitaratu ondoren.\nHezkuntza Sailak bermatzen du baldintzak betetzen dituen familia orok jasoko duela laguntza ekonomikoa. Horretarako, deialdi honen diru-kopurua (55 milioi eurokoa) handitu egin daiteke, beharrezko gertatuko balitz. Era honetan, ikasle guztiek hezkuntzarako eskubidean aukera berberak izatea eta familiaren egoera ekonomikoa zailtasun gehigarri bat ez izatea ere bermatzen da honela.


Andoni Mutiloa: "Gure benetako nortasunarekin bat egiteko eta hori egunerokoan bizitzeko gonbidapena da 'Esnatu naiz' kabareta" - Debagoiena - Goiena.eus\nAndoni Mutiloa: "Gure benetako nortasunarekin bat egiteko eta hori egunerokoan bizitzeko gonbidapena da 'Esnatu naiz' kabareta"\nLarraitz Zeberio Lekuona 2020-11-05 08:42\nAndoni Mutiloa 'Esnatu naiz' kabaretean.\nHernaniarrak domekan eskainiko du ikuskizuna, Elgetako antzokian. Debagoienan egiten duen lehen emanaldia izango da eta Trans kolektiboko kide bat da ikuskizuneko protagonista. 50 minutuko saioa izango da, 18:30ean hasita. Sarrera doan da, baina erreserbarekin.\nZein mezurekin dator Esnatu naiz kabareta?\nGauza askori buruz ari gara kabaret honetan, eta tartean gonbidapen bat dago. Gonbidapen bat gure benetako nortasunarekin bat egiteko, eta hori egunerokoan bizitzeko. Hori da ikuskizun honek daukan mezu nagusienetako bat. Sarri, ez da erraza hori lortzea; izan ere, egunerokoan errealitate horrek talka egiten du gure ingurunearekin. Gertatzen diren talka horien inguruko gogoeta ere bada Esnatu naiz kabareta.\nNor da Elur eta nola iritsi da Londresko Pink Flamingo klubera?\nIkuskizuna hasten denean Londresko Pink Flamingo klubean gaude. Bertako artista ezagunena Elur da. Lortu du bere ametsa; artista da eta show bat du gauero, baina zerbait gertatuko zaio domekan, eta publikoarekin hitz egiten hasiko da. Bere bizipenak kontatuko ditu, eta horrekin batera nondik datorren, eta Elur artistaren atzean nor dagoen jakingo dugu. Hala, Pello ezagutuko dugu. Euskalduna eta baserritarra da. Gipuzkoako herri txiki batekoa da, eta kontatuko digu nola hamar urte lehenago atzerrira alde egitea erabaki zuen bere herri txikian ezin zelako bera izan. Pellok bere ibilbidea kontatuko digu.\nElgeta Gipuzkoako herri txiki bat da.\nBai, horregatik ilusio handia egiten dit domekan Elgetan egoteak. Gipuzkoako beste herri txiki batzuetan ere izan gara. Esaterako, Adunan, Zestoan, Altzon… Eta ahalegin handia egiten ari gara Esnatu naiz kabareta herri txikietara heltzeko. Ez da kasualitatea. Uste dut Gipuzkoako edozein herri txikitan badugula errealitate hau. Zoritxarrez, oraindik ere bai, gaur egun.\nErrealitate honi ikusgarritasuna ematea da ikuskizunaren helburuetako bat?\nNire ustez ezinbestekoa da errealitate hori zabaltzea, eta horren inguruko gogoeta egitea. Herri txikietan ere bai. Xelebreena da, gainera, halako herrietan jende askok ez dituela dibertsitateak ikusten. Arrazoia ez da ez dagoela LGTBI kolektiboko pertsonarik herri txikietan. Arrazoia da ez dutela ikusgarritasunik. Ezin dituzte lasaitasunez eta modu irekian bizi beren nortasuna eta identitate sexuala, eta hori horrela askok herritik alde egitea erabakitzen dute. Hori oso tristea eta gogorra da. Pixkanaka gauzak badoaz aldatzen, baina bide luzea dugu egiteko oraindik. Hori ere transmititu nahi dugu ikuskizunaren bitartez.\nDokumentazio lan handia egin duzu ikuskizuna osatzeko?\nSortu dugun istorioa fikzioa da, jakina. Aldi berean, asko du niretik. Ez da autobiografikoa, baina nik bizi izandako gauza asko daude ikuskizunean. Iruditzen zait Pellok eta biok oso antzeko bidea egin dugula. Agian nire bizipenak ez dira hain muturrekoak izan. Hernaniarra naiz, eta ez da hain herri txikia. Ez nuen Londresera alde egin, baina Donostiara joan nintzen bizi izatera. Eta oso ondo ulertzen dut Pellok zergatik hartu zuen erabaki hori. Eta oso ondo ulertzen dut zergatik, gaur egun oraindik ere, jende askok hautu hori egiten duen.\nDantza, antzerkia, kantua, umorea, drama… Denetik dago Esnatu naiz kabaretean.\nHorregatik du kabaret formatua. Kabaretak oso ondo nahasten ditu bai komedia bai drama, eta argi nuen ikuskizun honetan proposatzen dugun gaia serioa eta sakona dela, eta euskal gizarteari egiten zaion kritika bat ere badela. Baina ez nuen bakarrik alde ilun hori islatu nahi. Azken urteotan aukera izan dut LGTBI kolektiboko jende asko ezagutzeko, eta bereziki Trans kolektiboko jendea. Ikusi dut badutela alde bat oso distiratsua, alaia, sortzailea… Ondo pasatzeko gogoz dagoen jendea da, bizitzaz gozatzen dute… Eta hori ere sartu nahi nuen kabaretean.\nEta bai, dantza, antzerkia, kantua… Horiek ere denak nahastu ditugu. Modu egokiena iruditu zaigu islatu nahi genituen gauza guztiak islatu ahal izateko.\nEz da antzerako proposamen bat egiten den lehen aldia, baina halakoak ikusteko aukera ere ez da hain handia izaten.\nEz, ez da lehenengo kabareta euskaraz. Egon dira eta badaude, baina ez da batere ohikoa, egia esan. Gero, ikuskizunaren gaiari dagokionez, ez da lantzen den lehenengo aldia, baina egia da LGTBI kolektiboaren barruan Trans kolektiboa izango duela ikusgarritasun txikiena duen taldeetako bat. Beraz, taula gainean ikustea kabaret bat non Trans kolektiboak duen protagonismoa, eta gainera euskaraz… Ba, aukera handia ez da egoten.\nIkuskizun horiek, gainera, herri handietan taularatu ohi dira, eta ez da kasualitatea. Uste dut gure ikuskizuna eskaintzeko lekurik ederrenak herri txikiak direla, hain zuzen ere, duen mezua zabaltzeko.\nAzken hitzak ikusleei zuzenean zuzenduak izango dira. Ze aldarte gomendatzen duzu ikuskizunerako?\nOndo pasako dugu eta ikuskizunak zer pentsatua emango digu, ziur. Beraz, gerturatu kabaretaz eta aisialdiaz gozatzera. Kultura kontsumitzaile naizen aldetik asko eskertu ditut, bereziki garaiotan, buruan hain sartuta dauzkagun gaiak –birusa, pandemia, bigarren olatua, itxialdi posible bat…– tarte batez alde batera utzi eta oso bestelako gaiez aritzeko aukera eman didaten kultura eskaintzak. Uste dut, gainera, bizi dugun egoera honetan jendeak baduela beharra egunerokotik deskonektatzeko eta antzerako aisialdi eta kultura aukerez gozatzeko.\nEta etorri antzokira burua zabalik. Hala etorrita ziur nago zerbait interesgarria jasoko dutela.\nAzkenik, gonbidatu nahi ditut baita ere Elgetarekin mugakide diren herrietako ikusleak. Egoera ez da erraza baina Bergaratik, Eibartik… mugitu daiteke Elgetara. Ondo pasako dugu.\nHiru antzezlan eta argazki lehiaketa, azaroa girotzeko\nLarraitz Zeberio Lekuona 2020 urr 31 Elgeta\nDomeka kulturalak 2020 egitarauaren baitan Udalak iragarritako lehen ikuskizuna Esnatu naiz kabareta da. Sarrera doan da, baina leku mugatua dagoen...


Covid-19ari aurre egiteko inbertsioak diruz lagunduko ditu udalak - - Tolosaldeko ataria\nCovid-19ari aurre egiteko inbertsioak diruz lagunduko ditu udalak\nAmasa-Villabonako Udala 2021-05-07 11:46\nCovid-19ak eragindako osasun larrialdiari aurre egiteko hainbat segurtasun neurri hartu behar izan dituzte herriko merkatari eta ostalariek, eta, inbertsio horiek diruz lagunduko ditu Udalak eta Gipuzkoako Foru Aldundiak elkarlanean. Gauzak horrela, 13.762,62 euro bideratuko dira herriko ostalari eta merkatarientzat. Eskaerak maiatzaren 11tik 24ra egin beharko dira Herritarren Arreta Zerbitzuan.\n• Villabonan kokatutako establezimendua edukitzea.\n• Villabonako Udalarekin zorrik ez edukitzea.\n• Villabonan kokatutako establezimenduaren jarduera nagusia publikoa bertatik bertara artatzekoa izatea.\n• Covid-19 pandemiagatik publikoa artatzearekin lotutako zerbitzua emateko higiene edo eta babes neurri berriak ezarri behar izatea.\n• Segurtasun eta osasunaren irizpideak/protokoloak betetze aldera, merkataritza edo ostalaritza lokalak moldatzeko inbertsioak eta ekipamendua.\n• Laneko moduak egokitzeko inbertsioak eta ekipamendu erosketak.\nDiruz lagundu daitezkeen jarduerak 2020ko martxoaren 14tik aurrera egindakoak izango (fakturaren data hartuko da kontuan) eta eskaera aurkeztu arte.\nPrograma honek diruz lagun daitekeen gastuaren % 100 finantzatuko du, eta, gehienez ere, 1.500 euro establezimendu bakoitzeko. Establezimendu bakoitzari dirulaguntza bakarra emango zaio.\nEgindako eskaera guztiei %100ean erantzuteko finantzazioa nahikoa ez badago, dirulaguntzak onartutako gastuaren araberako proportzioan murriztuko dira, eskaera guztiei erantzun ahal izateko.\nEskaera egiteko lekua.\nEskaerak udaleko Herritarren Arreta Zerbitzuan (udaletxeko behe solairuan) aurkeztu beharko dira.\nEskaera orriak establezimenduaren titularrak edo legezko ordezkariak aurkeztu beharko ditu.\n1. Eskaera orria beteta.\n2. JEZ alta ziurtagiria Villabonan, txikizkako merkataritza eta ostalaritzaren sektoreetako epígrafe ekonomikoetan.\n3. Eskatzailearen eta, hala badagokio, ordezkariaren NAN-aren kopia.\n4. "Memoria" izeneko eredua, Covid 19ari aurre egiteko eta jarduera ekonomikoa horretara prestatzeko zuzendutako jardueren memoria: MEMORIA EREDUA\n5. Dirulaguntzaren helburua diren gastuen fakturen zerrenda, ondorengo taula beteta: FAKTURAK JUSTIFIKATZEKO FITXA\nEskaerak aurkezteko epea 2021eko maiatzaren 11tik 24ra da.


Apremont (Savoia) - Wikipedia, entziklopedia askea.\n45° 30′ 40″ N, 5° 57′ 30″ E / 45.5111°N,5.9583°E / 45.5111; 5.9583Koordenatuak: 45° 30′ 40″ N, 5° 57′ 30″ E / 45.5111°N,5.9583°E / 45.5111; 5.9583\nEntremont-le-Vieux, Les Marches, Montagnole, Myans eta Saint-Baldoph\n515 (%51.5) 498 (%49.8)\nApremont Frantziako udalerria da, Savoia departamenduan dagoena, Auvernia-Rodano-Alpeak eskualdean. 2013an 949 biztanle zituen.\n2007an Apremont udalerrian erroldatutako biztanleak 949 ziren. Familiak 386 ziren, horien artean 88 pertsona bakarrekoak ziren (56 bakarrik bizi ziren gizonak eta 32 bakarrik bizi ziren emakumeak), 127 seme-alabarik gabeko familiak ziren, 139 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 463 etxebizitza zeuden, 386 familiaren etxebizitza nagusia ziren, 47 bigarren erresidentzia ziren eta 30 hutsik zeuden. 437 etxeak ziren eta 26 apartamentuak ziren. 386 etxebizitza nagusietatik 322 bere jabearen bizilekua ziren, 44 alokairuan okupaturik zeuden eta 20 doan lagata zeuden; 3 etxek gela bat zuten, 19 etxek bi zituzten, 48 etxek hiru zituzten, 103 etxek lau zituzten eta 213 etxek bost zituzten. 361 etxek euren parking plaza propioa zuten azpian. 155 etxetan ibilgailu bat zegoen eta 211 etxetan bat baino gehiago zituzten.\nApremont udalerriko biztanleria-piramidea 2009an .\n2007an lan egiteko adina zuten pertsonak 578 ziren, horien artean 441 aktiboak ziren eta 137 inaktiboak ziren. 441 pertsona aktiboetatik 430 lanean zeuden (229 gizon eta 201 emakume) eta 11 langabezian zeuden (5 gizon eta 6 emakume). 137 pertsona inaktiboetatik 60 erretiraturik zeuden, 46 ikasten zeuden eta 31 "bestelako inaktibo" gisa sailkaturik zeuden.\n2009an Apremont udalerrian 379 unitate fiskal zeuden, 988,5 pertsonek osaturik. Pertsona bakoitzeko diru-sarrera fiskalaren mediana urteko 21.038 euro zen.\n2007an zeuden 50 komertzioetatik, 2 janari enpresak ziren, 1 bestelako produktu industrialen fabrikazioko enpresa zen, 11 eraikuntza enpresak ziren, 3 ibilgailuen saltze eta konpontze enpresak ziren, 4 ostalaritza eta jatetxe enpresak ziren, 1 informazio eta komunikazio enpresa zen, 2 finantziazio enpresak ziren, 4 higiezinen enpresak ziren, 16 zerbitzu enpresak ziren, 4 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 2 margolariak ziren, 4 zurginak, 1 iturgina, 1 argiketaria, 2 jatetxeak eta 1 apaindegia.\n2000. urtean Apremont udalerrian 74 nekazaritza-ustiategi zeuden, 308 hektarea erabiltzen.\nSaint-Baldoph (1,8 km)\nMyans (2,7 km)\nMontagnole (4,2 km)\nLes Marches (4,2 km)\nChalles-les-Eaux (4,3 km)\nLa Ravoire (4,6 km)\nChignin (4,7 km)\nSaint-Cassin (5,2 km)\nBarberaz (5,2 km)\nJacob-Bellecombette (5,6 km)\nMultimedia: Apremont (Savoie)\nBNF: 15273953f (data)\nOrriaren azken aldaketa: 13 otsaila 2021, 05:51.


Prentsa | Bilbo\nCastellano\tCategory: Prentsa\nArduragabekeria da herritarren kontra gogor egitea Madriletik etorritako faxistei alfonbra gorria jartzeko\tUrr\nIbaibarriagak uste du Udalaren jarrera irmo batek atzo pairatu genuen ikuskizun deitoragarria saihestu ahal zuela\nBilduk Udala Falange talde ultraeskuindarrak Bilbon egin nahi duen ekitaldiaren aurka agertzea eskatu du\tUrr\nBilduko Udal taldeak Udalari ostiralerako Albia lorategietan Falange talde espainiar ultraeskuindarrak deitutako ekitaldiaren kontrako jarrera argia har dezala eskatu dio. Txema Azkuenaga bozeramaleak azpimarratu du euskal jendarteak, eta bereziki Bilbotarrok, ez duela zertan jasan behar ekitaldi bat, zeinean antolatzaileen helburuak, beraiek euren web orrian onartzen duten bezala, Euskal Herria iraintzea, desberdinen kontrako bortizkeriaren goraipatzea eta Frankoren hilketak gorestea diren.\nAzkuenagak Bozeramaleen Batzordearen bilera eskatu du Udalaren aho-bateko adierazpena lortzeko helburuarekin. Bilduk Memoria Historikoa bultzatzen duten elkarteek zein eragile politikoek egindako eskaerarekin Udalak bat egitea eskatzen du eta publikoki adieraztea Bilbon halako ekitaldiak ezin direla baimendu.\nIñigo Cabacasen heriotza bortitza argitu eta ardurak garbitu gabe daude sei hilabete pasa arren\tUrr\nTxema Azkuenaga Bilduko bozeramaleak bere sumindura adierazi du, Iñigo Cabacasen heriotza bortitza gertatu eta sei hilabetera jazotakoa argitu ez eta gai honekiko inolako ardurarik gabe dagoelako. Azkuenagak gogoratu du sei hilabete igaro direla Ertzaintzak gertutik jaurtitako pilotakada baten ondorioz Iñigo Cabacas gazte bilbotarra hil zuela eta “gaur da eguna oraindik jendarteak ez duela ezagutzen nortzuk diren Iñigo Cabacasen heriotzaren arduradunak, jaurtitzeko agindua nork eman zuen eta nork hil zuen Iñigo”.\nIberdrolari emandako Bilbotar ospetsuen titulua bertan behera gelditzea eskatu dio Bilduk udal gobernuari\tEka\nAtzo ezagutu izan zen Iberdrola multinazionala, pizgarri fiskalen aitzakiapean, ez duela ezer ordaindu Bizkaian Sozietateen gaineko zergagatik 2009 eta 2010 ekitaldietan. Honen aurrean, Bildu udal taldeak 2011n enpresa elektrikari emandako Bilbotar Ospetsua titulua bertan behera gelditzea eskatu dio Azkunaren gobernuari. Gaia datorren asteko Osoko bilkuran eztabaidatuko da Bilduk, mozio baten bidez, eskatu ostean.\nBilduk Azkunaren isiltasuna gaitzetsi du Arartekoak Kukutzari buruz egindako txostenaren aurrean\tMai\nAitziber Ibaibarriaga ziunegotziaren adierazpenak epaitegiaren aurrean Kukutzaren utzaraztean parte hartu zuten bi ertzainen kontrako epaiketa zela eta\n1\t2\t3\tNext\tBilatu:


Aldapeko Basque Latin Jazz euskal musika tradizionala erritmo latinoekin eta Jazzaren harmoniekin elkartzen dituen proiektua da. Musikan barrena bidaia koloretsu eta erritmiko bat da, gure melodia ezagunenetako batzuk erritmo latinoekin fusionatzen dituena, guztia Jazzaren harmoniaz baliatuta.\nTaldea 2019an sortu zuen Imanol Iribarrenek, Rotterdameko Codarts University of the Arts-en bere ikasketak amaitu ondoren. 2021eko ekainean Iri Barrenetik argitaratu zuen, non ukitu latino bat duten euskal melodiak diren nagusi. Beren kontzertuetan ugariak dira Jazzaren harmoniak eta inprobisazioak, horrek ematen die beren emanaldiei bizitasun handia, freskotasuna eta energia.


Hiri osoari eskainitako jarduerak\nEntzierroaren lasterketa: Entzierroaren ibilbidetik egiten den lasterketa tradizionala. Sanferminen aurreko astean ospatzen da eta horren inguruko informazio guztia ematen duen Web orri propioa dago, http://www.carreraencierro.com helbidean.\nLa Jarana-ren Bombo Saria: 2001. urtetik aurrera ematen da eta hiriaren alde egindako lana, bai pertsona bat edo talde baten partez, saritzen da. Urrez eta zilarrezko bonbo bat da saria eta urtero sanferminen aurreko astean, Bazkidearen Eguneko bazkarian ematen da.\nTradizioa bihurtu da, saria ematean, peñako lehendakariak "Bombo"aren homenez idatzitako bertso batzuk irakurtzea, gainerako peñakide guztiok, bertso bakoitza "BOMBO" ohiuaz, batera laguntzen dugula. Sakatu


Alga (Algae) organismo autotrofo talde zabal eta askotarikoa da, forma zelulabakarrak eta zelulanitzak batzen dituena. Fotosintesia egiteko gai dira eta uretan edo ingurune nahiko hezeetan bizi dira. Alga izenak ez du balio taxonomikorik baina horren dago zabaldua ze, gainerako talofitoetatik banaturik ikasten diren. Denbora askoan zehar landareekin batera sailkatu ziren. Gerora ordea, desberdintasun morfologikoengatik talofitoen taldean sailkatu ziren, onddoekin batera. Goi mailako landareak, berriz kormofitotzat hartzen dira. Izan ere, algen ehunak talokarak diren bitartean, goi mailako landareetan sustraiak, zurtoinak eta hostoak sailkatzen dira, hau da, kormoa.\nAlga (Algae) organismo autotrofo talde zabal eta askotarikoa da, forma zelulabakarrak eta zelulanitzak batzen dituena. Fotosintesia egiteko gai dira eta uretan edo ingurune nahiko hezeetan bizi dira. Alga izenak ez du balio taxonomikorik baina horren dago zabaldua ze, gainerako talofitoetatik banaturik ikasten diren. Denbora askoan zehar landareekin batera sailkatu ziren. Gerora ordea, desberdintasun morfologikoengatik talofitoen taldean sailkatu ziren, onddoekin batera. Goi mailako landareak, berriz kormofitotzat hartzen dira. Izan ere, algen ehunak talokarak diren bitartean, goi mailako landareetan sustraiak, zurtoinak eta hostoak sailkatzen dira, hau da, kormoa. Oso talde heterogeneoa osatzen dute. Gehienak itsastarrak dira eta hondoari lotuta edota uretan esekita bizi dira. Asko eta asko zelulabakarrak dira, beste batzuek koloniak osatzen dituzte eta beste asko zelulanitzak dira. Alga arreetan gertatzen den bezala, gainera, zenbait algatan anatomia konplexuak ere garatu dituzte. Bai morfologia zein fisiologia aldetik ere, aldakortasuna oso handia da. Hala ere, 10.000 makroalga inguru existitzen dira, lurrean dauden 230.000 landare espezieekin alderatuta oso kopuru txikia. Landareen ezaugarri diren egitura ugariren falta dute algek, hala nola, hostoak eta sustraiak. Gehienak fotoautotofroak dira, nahiz eta talde batzuk mixotrofoak izan, energia fotosintesitik eta karbono organikotik lortuz, osmotrofia, mizotrofia eta fagotrofia bidez. Espezie zelulabakar batzuk kanpo energia baliabideetan oinarritzen dira, eta fotosintesi gaitasun mugatua edo falta dute. Algak aztertzen dituen biologiaren atalari fikologia izena ematen zaio. (eu)\nAlgen bizilekua, EuskalNatura.net. CC-BY-SA lizentzia.\nAlgen morfologia, EuskalNatura.net. CC-BY-SA lizentzia.\nZer dira algak, EuskalNatura.net. CC-BY-SA lizentzia.\nAlga (Algae) organismo autotrofo talde zabal eta askotarikoa da, forma zelulabakarrak eta zelulanitzak batzen dituena. Fotosintesia egiteko gai dira eta uretan edo ingurune nahiko hezeetan bizi dira. Alga izenak ez du balio taxonomikorik baina horren dago zabaldua ze, gainerako talofitoetatik banaturik ikasten diren. Denbora askoan zehar landareekin batera sailkatu ziren. Gerora ordea, desberdintasun morfologikoengatik talofitoen taldean sailkatu ziren, onddoekin batera. Goi mailako landareak, berriz kormofitotzat hartzen dira. Izan ere, algen ehunak talokarak diren bitartean, goi mailako landareetan sustraiak, zurtoinak eta hostoak sailkatzen dira, hau da, kormoa. (eu)


Susana Lluna – Ikasle eta irakasle\nBerrehun sarrera eta agur bat\nGehiago, gehiagorekin, gehiagotan\nNorekin edo zerekin erkatu?\nTxioak nolako, pertsona halako\nItziar Iriarte on Berrehun sarrera eta agur bat\nIñaki Murua on Berrehun sarrera eta agur bat\nArchives Select Month December 2020 (1) November 2020 (3) October 2020 (2) September 2020 (2) August 2020 (1) June 2020 (3) May 2020 (2) April 2020 (3) March 2020 (1) February 2020 (4) November 2019 (2) September 2019 (1) July 2019 (1) May 2019 (2) April 2019 (4) March 2019 (3) February 2019 (3) January 2019 (3) December 2018 (1) November 2018 (2) October 2018 (1) September 2018 (2) August 2018 (1) July 2018 (1) June 2018 (1) May 2018 (2) April 2018 (1) March 2018 (1) February 2018 (4) January 2018 (2) December 2017 (2) November 2017 (2) October 2017 (1) September 2017 (1) August 2017 (3) May 2017 (2) April 2017 (3) March 2017 (4) February 2017 (3) January 2017 (1) July 2016 (1) May 2016 (1) April 2016 (1) March 2016 (2) February 2016 (3) January 2016 (3) December 2015 (1) November 2015 (2) October 2015 (1) September 2015 (2) March 2015 (1) February 2015 (3) January 2015 (1) December 2014 (2) November 2014 (3) October 2014 (2) September 2014 (4) August 2014 (4) July 2014 (3) June 2014 (2) May 2014 (5) April 2014 (4) March 2014 (4) February 2014 (7) January 2014 (6) December 2013 (5) November 2013 (4) October 2013 (5) September 2013 (4) August 2013 (5) July 2013 (4) June 2013 (4) May 2013 (5) April 2013 (4) March 2013 (4) February 2013 (6)\nTag: Susana Lluna\nNoiz arte eta zergatik ikasle?\nBlog hau sortu nuenean ez nuen horren berririk izenburua jartzerakoan; Sarean niri buruzko zertzelada laburrak jartzeko zer idatzi pentsatu behar izan nuenean ere ez. Egia esan, irakurle, gaur jakin dut Susana Llunaren txio bati erreparatu ondoren.\n«Un buen docente es ante todo un estudiante infatigable».\nDelicioso este «Clásicos para la vida» de Nuccio Ordine pic.twitter.com/IV8pfkqQUc\n— Susana Lluna (@susanalluna) 11 de enero de 2018\nHau honela, ez dakit irakasle ona izan naizen edota naizen. Baina blog honen esparru finkoan ageri denari jarraikitzen saiatzen naizela ezin ukatu.\nBizitza osoan ikasteko asmoa dut, joan den mendean jaioa izan arren.\nHala eta guztiz ere, baten baten galderari aurre hartuko diot badaezpada: aspaldi besterik esan arren (seme-alabak unibertsitatera heltzean saiatuko nintzela, alegia) kimikan gradua lortzera ez naizela iritsiko uste dut. Uste esan dut?; ziurtzat jo dezakegu. Eremu horri utzi nionetik mundua zeharo aldatu dela sumatzen dut. Zer esaten da ezagutzaren bilakaeraz? Hona hemen duela ia 10 urte Pedro Miguel Etxenikek adierazitakoa.\nPosted on 2018/01/11 2018/01/11 Categories bitxikeriak, bizipenak, pasadizoak, SarekoakTags EHU, esaldiak, Etxenike, Nuccio Ordine, Susana LlunaLeave a comment on Noiz arte eta zergatik ikasle?


Eskuliburu argaltzeko - One Two Slim\nNola pisua galtzen hilabete batean: eskuzko\nMedikuek ohartarazteko pisu galera azkar arriskutsua da, eta jaitsi pisua ia beti itzuli "osagarri" delako zorrotzak kaloria murrizketa eragiten gorputza "uste" hau bezalako:\n"Laguntza dugu, uharte bakarti batean! Stock gora!" Bezain laster irten dieta, hasi zen aukera batzuk sortu handitzearen araldiko.\nFisiologiko pisua galtzea 1.5–2 kg hilabete batean: honek aukera ematen dizu forma mantentzeko eta leunki estresa ez da berri bat sartzeko boterea moduan. Erakutsiko dugu nola berrezarri tamaina (eta, bide batez, da, oraindik ere, gehiago baino 2 kg), eta ez du irabiatzen du txarreko mono, Berariazko pisu galera, eta abar.\nLet it "pisu galera hilabete batean" lehen urratsa besterik ez da bizitza bat non ez dago leku gehiegizko pisua. Hona hemen zenbait modu, bakoitzak zein lan egiten du, bere kabuz, baina onena da horiek konbinatzeko.\nBi albiste ona: eta are hobeto. Ona: you have a osoa Gosaria, bazkaria, arratsaldean tea eta afaria (eta aukerako jogurt gauean resort), baraualdi ez dute.\nBigarrenik, elikagaien kalitatea izango dute hobetzeko eta, kontu handiz aukeratu produktuak.\nZeregin zaila da: hilabete bat (eta nahi izanez gero, jarraitu) ez da ona haragia, arraina, ogia batetik irina edo gari, babarrun gehiago, barazkiak eta fruta, pasta batetik gari gari, oliba olioa, belar freskoa, gazta eta jogurt natural bat gantz edukia 2-5%, eta pixka bat — ilun txokolatea, eztia, fruitu lehorrak.\nSeguruenik duzu entzun "zabor-janaria". Da, horrek aukera ematen du, ezer ez da erabilgarria, eta bakarrik karga gorputza kaloria, gantzak txarra, azkar carbs, eta zenbatekoa gehiegizko gatza, eta horrek mantentzen ehun ura.\nZure dieta da chips, crackers, edari gozo, esne edo txokolate zuria, cookie-dendan, prest egindako saltsa (ketchup, maionesa, etab.), haragi edo antzeko produktuak (saltxitxak, frankfurters, nuggets eta abar), azukre kopuru bat baino gehiago 6 koilarakada bat egun — zuk ezagutzen dira zabor-janaria. Lehen urratsa da hemen gelditu abarquero urdaila.\nBada, ezin duzu aurre patata patata frijituak edo kokea, joan hurbilen trash eta baztertu. Pena bat da dirua? Bota bat ahalegina egingo da. Hurrengo denbora ez erosi.\nOinez, gutxienez, ordu bat oinez\nOhiko ibilaldi ondo alternatiba gimnasioa, bakarrik joan nahiko asko eta egunero. Oinez ematen handitu karga artikulazioetan (esaterako, Footing), oinez erre baino gehiago 200 kaloria 1 ordu.\nJende gorputz masa 65 edo 75 kg berriz, oinez abiadura 5 km/h gastatzen 239-240 kaloria eta 275-276, hurrenez hurren. Pisu gehiago, gehiago gastua: kontsumoa kaloria batera handitzen abiadura behin kilogramo masa.\nJoan behar bada, pisuak, adibidez batera motxila bat — kopurua, kontsumitutako kaloria ere izango dira gehiago. Beno, bada, inbentarioa, hala nola, Nordic walking makilak, edo maldan gora gehiago.\nBada zure osoan lan egiteko modu/lan edo eskola eskola — besterik ez da bidaiatzen, ondoren, joan 2-3 gelditzen da beren eta oinez, beren oinez. Ahal izango duzu, pixkanaka-pixkanaka handitu kopurua gelditzen da: lehena, gero eta gehiago.\nSaiatu ez erabili Igogailua, ahal denean. Adibidez, hirugarren edo laugarren solairuan hobeto igotzeko oinez.\nAurkitu hobby bat eta okupazioa poza\nAskotan dugu overeat saiatzen denean "geldi" aldarte txar bat, estresa eta atsekabea.\nPentsatu zer nahi duzu egin zeure burua? Agian ikasi knit edo zozketa bidez, edo hasteko Italian ikasi nahi? Joan yoga? Tratatzeko zaitez hobby berri bat, inbertitzeko auto-garapena: orain aukera asko egin dime bat gastatu gabe: online ikastaroak eta hitzaldiak, bideo-tutoretzak, dena. Bakarrik da beharrezkoa aukeratu zer benetan nahi duzun ametsa buruz.\nNoiz eskutik iristen anti-estresa gailetak, galdetu zeure buruari: "I am benetan gose?" Ez bada, besterik ez bada, betetzeko hutsune bat, besterik gabe, idatzi 5 new Italian hitzak, hautatu eredua etorkizuna batik edo behaketa hitzaldi bat.\nAukeratu elikagai "negatiboa kaloria"\nJateko elikagai kaloria gutxiko eta zuntz altua da. Da ia edozein aza, kalabazin, perrexila, apioa eta beste batzuk barazkiak.\nDira, batzuetan izeneko elikagai "negatiboa kaloria": itxuraz beren digestioa behar baino kaloria gehiago eduki dute. Hau, jakina, ez da, beraz: baizik eta, gorputza lana "zero". Berreskuratu produktu horiek, hain zuzen ere, ezinezkoa: ugari jan ahal izango duzu, beraz, ezaguna da "zopak pisua galtzea," oinarritutako berdea barazkiak.\nBesterik ez dut uste hori posible da jan aza, patata: produktu horiek ez dira gai erre zure kaloria.\nPlan egindako menu bat erosi eta janariak aldez aurretik: hau aurrezten duzu ausazko zabor-janaria egiteko eta beren dieta. Oro har, mindfulness praktika!\nNahiz murrizteko duzu zerbitzatu bakoitzeko% 20, honek lagunduko ez overeat. Dira kontzienteki jarriz gutxiago, hasi ahal izango duzu erabili plaka bat bolumen txikiagoa.\nEngainatzea geure burua, ez bakarrik jan zati bat txikiagoa da, baina ez da poliki-poliki. Jan txiki ziztadak, chew ondo, dastatu.\nAhaztu "gizartea plakak garbitzeko" utzi elikagaien zuretzat da, argi eta garbi azalekoa (galdera aurreko ariketa: "oraindik ez dut jan nahi edo jan ezer?") Bota edo denda hozkailuan film azpian. Hurrengo denbora gutxiago jarri.\n"Ez dut sakon eszeptizismoa erlazionatzeko "dietak hilabete bat." Ondoren, zailtasun handiak kilo izango itzuli bezain laster utzi Spartan moduan.\nAldatu zure elikadura-portaera eta jarduera fisikoa, pixkanaka-pixkanaka, eta betirako. Noiz jaten duzu, saiatu entzun barruko seinaleak gorputz — sentimenduak gosea eta betetasuna — eta horiek gidatuta hasita kalitatea eta zerbitzua saturazioa," aholkatzen Helen, dietitian egilea, elikadura eta elikadura portaera "Nire lagunik onena sabelean. Elikagaien smart pertsona".\nNahi izanez gero, oinez, Taula oinez baino gehiago duzu. Ez bada, begiratu beste, zuretzat erosoa modu gehiago mugitu, gogorarazten aditua.


Folk musikarik onena Zelaieta Zentrora helduko da bihar, 19:00etan, Bitartean taldearen eskutik — Amorebieta-Etxanoko Udala\nFolk musikarik onena Zelaieta Zentrora helduko da bihar, 19:00etan, Bitartean taldearen eskutik\n•\tIkus-entzuleak Euskal Herria eta Argentina artean ibiliko dira: gitarrek Argentina aldera eramango dituzte bertako abangoardiako doinu eta erritmoei esker eta akordeoiak, perkusioak, txistuak eta albokak Euskal Herrira itzuliko dituzte.\nAmorebieta-Etxano, 2021eko martxoaren 17an, asteazkena. Bitartean folk taldeak kontzertua eskainiko du bihar ostegunean, martxoak 18, Zelaieta Zentroko kontzertu aretoan 19:00etatik aurrera. 2012ko abenduan sortua, lagun laukote honek lurralde ezberdinetako folk doinuekin esperimentatzen du, beti ere herri musika erreferentzia bezala hartuz.\n“Kreole”, bere bigarren diskoa, musika tradizionalean oinarritzen da, euskal musika herrikoia eta Argentina uztartuz. XIX. mendean Euskal Herrian bizi izan zen migrazio mugimenduan oinarritzen da diskoa, pobreziak eta gerrak euskal herritar asko atzerrira joatera eta euren etxeak uztera behartu zituztenean.\nHori dela eta, ikus-entzuleak Euskal Herria eta Argentina artean ibiliko dira: gitarrek Argentina aldera eramango dituzte bertako abangoardiako doinu eta erritmoei esker eta akordeoiak, perkusioak, txistuak eta albokak Euskal Herrira itzuliko dituzte. Bidaia horretan, bi herrialde hauetako herri musikaren arteko elkarrizketa sortuko da, lurralde horietako lurrin epel eta doinu gozoz beteriko kontzertu batean.\nkontzertua bihar, ostegunean, martxoak 18, Zelaieta Zentroko kontzertu aretoan izango da 19:00etatik aurrera.


Atzo eman zitzaion “Etorkizunerantz mugitzen gaituen energia” erakusketari hasiera. - GOIEKI · Goierriko Garapen Agentzia ·\nHorregatik, Goiekik, Ingurugela eta Berritzegunearekin batera, “Etorkizunerantz mugitzen gaituen energia” erakusketa antolatu du. Hausnarketa eta kontzientziazioa helburu dituen erakusketa. Erakusketa honetan, Beasaingo La Salle, Andramendi ikastola eta Beasain BHI eskoletako ikasleek “Goierri berpizten” erronkaren baitan aurkeztutako proiektuak egongo dira ikusgai, energiaren inguruko hainbat panelez gain.\nErakusketa Igartza jauregiko bigarren solairuan egongo da atzo hilak 10 hasi eta hilak 16, igandera arte. Astelehenetik ostiralera bisitatu nahi dutenentzat 18:00ak eta 20:00ak bitartean izango du aukera, eta larunbat eta igandean berriz, arratsaldeko ordutegiari goizekoa ere gehitu ahal izango zaio, 11:00etatik 14:00etara.\nANIMATU ETA ETOR ZAITEZTE IKUSTERA!


Deserria - - Maxixatzen.eus\nImanol Elezgarai 2021-11-24 10:23\nImanol Elezgaraik azaroko Maxixatzen aldizkarirako idatzitako iritzi artikulua: 'Deserria'.\nAitortza bat egin beharrean nago. Aspertuta nagoenean, Google maps-en itsasoaren erdian galdurik dauden irlatxoak bilatzen jarduten dut noizbehinka. Argazkiak ikusiz, eta bizitza bertan nolakoa izango den imajinatuz. Arratsalde txepel batean Tristan da Cunha irlarekin egin nuen topo. 244 biztanle baino ez ditu, beste pertsona batengandik 2.173 kilometrotara bizi direnak. Mundutik urrunen dagoen lekua da Tristan da Cunha irla.\nTestu hau argitaratzerako bi hilabete pasatxo izango dira Oslora etorri nintzela, Norvegiako hiriburura, doktoregoa egiteko ikerketa egonaldi bat egitera. Hiriburu hotz baina abegitsu bat aurkitu dut Oslon, baina hala ere, batzuetan ezin dut alde batera utzi halako inguru galduren batean egotearen sentsazioa. Ez-leku baten sentitzen naiz.\nEhunka milaka pertsonez inguratuta nago hiriburu honetan, baina, aldi berean, bakarrik. Familia, lagun eta gertukoengandik bi mila kilometrora aurkitzen naiz. Uneren batean irudiren batek, usain batek, telefonoaren bestaldeko ahotsak edo espero gabeko Whatsapp mezu horrek, segundo batez, etxeratzen zaituen arte.\nEta dena ulertzen duzu: ez da non; norekin baizik.


Agerraldi kopurua 1541\nGoi-mailetarako ikasgai bat\nSortua: 23 August 1983\nJakina denez, metodo gehienek berdintsu tratatu izan dute behe eta goi-mailako ikaslea edota behintzat metodologia berdina ezarri izan zaie biei. Ikaslea hasiera-hasieratik gure eskutan izan bada, errazago gerta dakiguke eskolen antolatzea, baina bata ikastaro trinko batetatik badatorkigu, bestea urtetan gaueskolan aritua bada, bestea bere hizkuntza ahaztu duen euskalduna bada eta bestea nik ez dakit zer baldin bada, nola antola klase hori? Nork eta zein materialez taxutu hamabost ikasleko klase hori?\nKomunikazío-hurbilbidea: teoriatik praktikarantz\nLinguistika estrukturalista eta psikologia behaviorista sorburutzat hartuz, metodologia indartsua sortu zen. Hiru hamarkadatan zehar nagusi izan da irakaskuntzan, bere forma desberdinetan, teori mailan behintzat; askozaz zailagoa baita ikasgeletan zer pasatu den jakitea.\nKomunikazio-joerak hizkuntz irakaskuntzan\nBigarren gerra mundialaren ondoren, bigarren hizkuntzen irakaskuntzan gertatu den aldaketarik nabariena komunikazio-joeren indartzearena izan da. Joera hau gero eta gehiago indartu da 1960. urteaz geroztik, metodo audiobisualen abiapuntu metodologikoen oinarrian dagoelarik.


Makilak jaso dituzte zortzi artzainek omenaldiz beteriko ekitaldian - Oñati - Goiena.eus\nMakilak jaso dituzte zortzi artzainek omenaldiz beteriko ekitaldian\nJosu Bilbao 2019-03-01 14:11\n22. ikasturteari amaiera eman diote gaur Gomiztegiko Artzain Eskolan, eta 2018/2019 ikasturtea bukatu duten zortzi artzainek euren makilak eta diplomak jaso dituzte.\nAurten zortzi mutilek jaso dituzte makilak. Bost bizkaitar –bat gambiarra jatorriz–, bi gipuzkoar eta nafar bat. Izan ere, azken ikasturtean ez da emakumerik egon Artzain Eskolan, eta bertako zuzendari Batis Otaegik "erronka emakumeak eskolara gerturatzen saiatzea" dela azpimarratu du "haiek ere ezinbesteko funtzio bete izan dutelako eta beteko dutelako artzainen munduan". Horrez gain, "aurten Artzain Eskolara inoiz baino jakinduria handiagoarekin heldu" direla ikasleak nabarmendu du Otaegik.\nDiplomak eta makilak banatu aurretik, Eusko Jaurlaritzako Nekazaritza, Arrantza eta Elikagaien Politikako sailburuorde Bittor Orozek artzainen garrantzia azpimarratu du, eta eskolak egindako lana goraipatu. Gainera, "erakundeak euren alde" izango dituztela ere gogoratu die sailburuordeak artzain berriei.\nHorrez gain omenaldi bikoitza egin dute artzain eskolaren ikasturteko itxiera ekitaldian. Lehenik, Oñatiko Maximo Zumalde eta Arantxa Lasagabaster artzainei egin diete omenaldia, "beti artzain eskolarekin kolaboratzeko prest agertu direlako". Eta bestetik, ETBko Sustraia telebista saioari ere egin diote omenaldia, "hainbeste urtean nekazaritza eta abeltzaintza zaintzen eta hedapena ematen egoteaz gain, artzain eskolan egindako lana erakutsi duelako".\nBestalde, iaz zendu zen Joni Lopez Duarte artzain kanariarra omendu du Artzain Eskolak. Izan ere, Oñatin ikasi zuen Lopezek, eta bideo batekin agur berezia eskaini nahi izan diote kanariarrari.\nArtzain Eskolako ikasturte bukaerako ekitaldia\nJosu Bilbao 2019 mar 01 Oñati\n2018/2019 ikasturtean Artzain Eskolan aritu diren zortzi ikasleek euren makilak eta diplomak jaso dituzte Gomiztegin.


Ekainaren 30etik uztailaren 28ra bitarte, Musikaire Elorrion — Gaztezulo\nEkainaren 30etik uztailaren 28ra bitarte, Musikaire Elorrion\nEkainaren 30etik uztailaren 28ra bitarte, Musikaire Elorrion https://www.gaztezulo.eus/albisteak/ekainaren-30etik-uztailaren-28ra-bitarte-musikaire-elorrion https://www.gaztezulo.eus/albisteak/ekainaren-30etik-uztailaren-28ra-bitarte-musikaire-elorrion/@@download/image/musikaire_1372327155.jpg\nElizetan eta zenbait jauregietako lorategietan egin zuten lehen aldiz 1998. urtean Elorrioko Musikaire jaialdia. Urtetik urtera hasierako musika klasikoa soilik jorratzea bereizgarritzen zuen izaera mantendu zuen jaialdiak, 2001ean estilo gehiago jorratzen hasi ziren arte.\nHerriko kale, plaza, lorategi, eliza eta ermitetan kalitatezko ikuskizunak sustatzea da Musikaire udako jaialdiaren helburu nagusia eta horretarako, guztira, hamaika ikuskizunek osatzen dute aurtengo egitaraua. Aurten, gainera, musika estilo aniztasunetik haratago heldu da Musikaire. Musikaren mugak hautsi eta dantzak, antzerkiak eta hainbat ikuskizun gehiagok ere tartea izango baitute Elorrion.\nJaialdiaren mamiak garapena ezagutu badu ere, hasierako arima mantentzen dute antolatzaileek eta hitzordu guztiak Casajara Jauregian –Noctis Laberynthus erakusketa–, Lariz Jauregian, plazan eta Tota Jauregian izango dira.\nGaikoitz Mendizabal txistulariak estreinatuko du, besteak beste, Musikaire jaialdiaren egitaraua Lariz Jauregian ekainaren 30ean egingo duen kontzertuan. Azken hitzordua, berriz, uztailaren 28an izango da Elorrioko plazan Vieux Farka Tourén, Ali Farkaren semearen emanaldia, besteak beste.\nTartean, Antonia Font, Jerez-Texas talde flamenkoa, Hasier Oleaga Quintet, Benito Lertxundi, Diouke jazz-afrikarra eta Madrilen bizi den Alondra Bentley erdi murtziar erdi britaniarraren doinuak ere entzungai izango dira eta, ikuskizunen artean, 'Peter Pan' musikala, 'El nombre de la rosa' antzerkia eta, azkenik, Dantzaz Konpainiaren 'Kameleoia' azpimarratu daitezke.\nNoctis Labeyrnthus erakusketa\nEkainak 30, igandea: Garikoitz Mendizabal (20:00)\nUztailak 5, ostirala: Antonia Font (22:30)\nUztailak 6, larunbata: Jerez-Texas\nUztailak 7, igandea: 'Peter Pan' musikala. Bergarako musika eskolaren eskutik (22:30)\nUztailak 12, ostirala: 'El nombre de la rosa' antzerkia (22:30)\nUztailak 13, larunbata: Benito Lertxundi (22:30)\nUztailak 26, ostirala: Diouke (22:30)\nUztailak 27, larunbata: 'Kamaleoia' Dantza konpainia\nUztailak 28, igandea: Vieux Farka Tour (22:30)\nUztailak 19, ostirala: Hasier Oleaga Quintet\nUztailak 20, larunbata: Alondra Bentley


Larunbatean Dantza-Soka eguna ospatuko dute »\notsailak 23 |\nLarunbatean egun handia izango dute Anoetan. Dantza-soka eguna ospatuko dute. Anoetarren egutegian dagoeneko gorriz markatua dago kalderero eguna, urtero, egun horretan antolatzen baitute festa hau. 30 urtez galdua egon zen arren, 2003. urtean berreskuratu zuten. Aurten arte, dantza goiz eta arratsalde egiten zuten baina aurten, goizez bakarrik egingo dute. Honela, bazkal ordua lasaiago pasako dute eta dantzarientzat eguna arinagoa izango da. 85 herritar dantzan 13 urteko haurretatik hasi eta adin mugarik ez dago egun honetan parte hartzeko. Neska eta mutil, 85 lagun elkartuko dira eskutik heldu eta dantza egiteko. Aurten berrikuntzekin dator eguna. Formatua aldatu diote egunari eta goizez bakarrik egingo dute dantza. Neskak eta mutilek, bi korro ezberdin osatuko dituzte, baina guztiak batera ariko dira dantzan. Egin beharreko dantza bera da, aldaketa txiki batzuk baino ez dizkiote sartu. Goizean 08:30etarako elkartuko dira plazan eta bi taldetan banatuta, baserrietara joango dira eta Axeri Dantza, arin arina eta fandangoa dantzatuko dituzte. 12:00etarako dantzari guztiak herriko plazan elkartuko dira eta dantza nagusia dantzatuko dute. Hau izaten da eguneko unerik hunkigarriena. Aurreskulari eta atzeskulariak ere aldatu egin dituzte. Bakoitzetik bina izan beharrean, bana izango dira. Aurreskularia neska eta atzeskularia mutila izango da. Jarraian, guztiak babarrun jatea egingo dute Kuku Elkartean. Ondoren, herriko trikitilariekin […]\nUdaberriko Txapelketaren lehen fasea, igandean »\nIgandean Udaberriko Txapelketaren lehenengo fasea jokatuko dute Elorsoro kiroldegian, gimnastika erritmikoko kirolariek, 09:00etatik 14:00etara. Tximeleta elkarteak antolatu du saioa.\nMunduko lau txapeldun elkartuko ditu Ordiziako Hegats-Igeriketa Openak »\nNazioarteko Hegats-Igeriketako XI. Opena jokatuko da larunbatean Majori kiroldegiko igerileku estalian, OKEU Ordizia Kirol Elkarteko Urpekoak taldeak antolatuta. Urpeko Jardueren Munduko Konfederazioak Munduko Koparen sei proben artean sartu du aurten ere Ordiziakoa, eta horrek sona ematen dio, inguruan jokatzen den probarik nabarmenena baita. Munduko Koparako proba baliagarria denez, punta-puntako hainbat hegats-igerilari elkartuko dira larunbatean, tartean azken urteetan munduko txapelketa irabazi duten lau igerilari, eta Europako bi txapeldun. Guztira 23 klubetako 160 igerilarik parte hartuko dute. Ordiziako Urpekoak eta Tolosako Igarondo Urpekoak daude zerrendan, besteak beste. Italiakoak, Frantziakoak eta Kolonbiakoak dira igerilari aipagarrienak. CMAS taularen arabera izendatuko dituzte irabazleak. Goi mailako igerilariak Orain bi urteko opena irabazi zuen Stefano Figini italiarra da larunbatean Ordizian bilduko diren igerilarien artean sona handiena duena. Munduko eta Europako txapelduna da 400 metroko proban, munduko azpitxapelduna 800 metrokoan eta 400 metroko munduko errekorraren jabea. Andrea Nava da italiarren artean bigarrena. Iaz, berak irabazi zuen opena, eta distantzia ertaineko probetan moldatzen da hobekien. Cesare Fumarola 100 eskafandran eta 100 gainazalean munduko txapeldunorde denak, eta Andrea Rampazzo 50 bialetatan munduko txapeldun denak osatzen dute italiarren laukotea. Emakumezkoen artean, 100 eskafandran munduko txapeldun Camile Heitz eta iazko opena irabazi eta 800 gainazaleko munduko txapeldun Giorgia Viero dira igerilari nabarienak. […]\nHirugarren ‘aukeren azoka’ egingo dute asteburuan Urretxuko Ederrenan »\nAsteburu honetan Stock azoka egingo dute Urretxuko Ederrena pilotalekuan. Hirugarren urtez, herritarrek ohiko produktuak prezio baxuagoetan erosi ahal izango dituzte aukeren azoka gisa izendatu duten gunean. Bi-Tartean, Urretxuko eta Zumarragako merkatarien elkarteak antolatzen du azoka, bi herriotako udalen laguntzaz. 20 dendek hartuko dute aurten parte. Argigintza eta oparietarako dendak, haurren, helduen eta taila handietako moda lantzen dutenak, mertzeriak, kirol dendak, liburu eta paper dendak, oinetakoak saltzen dituztenak edo optikak izango dira pilotalekua beteko duten postuak jarriko dituztenak. Komertzio gehienak bi herriotakoak dira, baina Ordiziatik, Legazpitik eta Eibartik ere etorriko dira saltzaileak, besteak beste. Azoka honen helburua, «bezeroak eta dendariak gertuago egotea» da, Urola Garaiko Merkataritza Dinamizatzeko Bulegoko teknikari den Aitziber Santa Kruzek dioenez. «Dendariei pasatako denboraldietan saldu ez dituzten eta biltegian dituzten produktuak ateratzeko balio die, eta bezeroei produktu hauek prezio baxuagoetan erosteko». Dendak ezagutara emateko aukera ere badela dio Santa Kruzek eta hirugarren urtea izanik, azoka jada «egonkortuta» dagoen zita dela. «Dendariak gustura gelditzen dira saldutakoarekin eta behin etortzen denak errepikatu egin ohi du. Eurentzako lan bat da hau dana prestatu eta asteburuan pilotalekuan egotea, baina konpentsatu egiten die». Azoka larunbatean eta igandean egongo da zabalik. Zapatuan 10:30etik 14:30era eta 17:00etatik 21:00etara. Igandean berriz, 11:00etatik 14:30era eta 17:00etatik 20:00etara. […]\nWi-Fia ez jartzeagatik “zigortuak” izan direla salatu du Herri Eskolak »\n“Zigortuak, Wi-Fia ez jartzeagatik”. Hala daudela esan du Lezo Herri Eskolako Kontseiluak. Izan ere, orain dela egun gutxi eraman ditu ikastetxetik Eusko Jaurlaritzaren Hezkuntza Sailak ikasturte honetarako 45 ordenagailuak. Herri Eskolako Eskola Kontseiluaren arabera, iazko otsailaren 4an hartu zuten erabakiaren harira ordenagailu horiek eraman ditu berriz ere Hezkuntza Sailak. Horrela, orain dela urtebete inguru Eusko Jaurlaritzaren Hezkuntza Sailak Eskola 2.0 egitasmoa martxan jarri zuenean, horren berri, “prentsaren bidez” izan zutela gogorarazi dute Herri Eskolako kideek. Plan horren arabera, Lehen Hezkuntzako 5. eta 6. mailetako ikasleek ordenagailu bana edukiko zuten, eta irakasleek, arbela digitalak. Horietan Internet erabiltzeko Wi-Fia erabiliko zutela erabaki zuen Hezkuntza Sailak. “Hezkuntza Saila, entzungor” Hamarkada honen hasieran, Premia izeneko egitasmoa martxan jarri zutenean, ikasgela guztiak kable bidez konektatuta daudela adierazi du Herri Eskolako Eskola Kontseiluak, alegia, “konexioa bermatuta” dagoela. “Europan Wi-Fiaren kontrako neurriak hartzen ari direnean, Hezkuntza Sailak entzungor egin die hainbat adituren txostenei eta, are larriago, Europako Legebiltzarrak 2008ko iraileko eta 2009ko apirileko ebazpenetan jasotako irizpideei ere muzin egin die”. Hartutako erabaki horietan, Europako Legebiltzarrak gobernuei eskatzen die haurrak eta nerabeak hari gabeko erradiazioetatik babes neurriak hartzeko. “Gaur egun, ez dago erabateko ziurtasunik teknologia mota horrek osasunarekiko izan ditzakeen ondorioez, ezta kaltegarria ez dela frogatzen duen ikerketarik […]\nIparragirre Saria irabazi du Zumarragan, Aitor Albistur errenteriarrrak »\nAitor Albistur errenteriarra zorioneko da pasa den asteburuan Zumarragako Udalak antolatutako Iparragirre Saria irabazi baitu. Zehazki, bertsopaperan, 16 urtetik gorako mailan saritu dute Albistur. 6 urtera arteko saria, berriz, Mikel Iturriotz urret…\nGustoko lekuan aldaparik ez »\nInauteriak badatoz, eta Tolosako festarik eroenetan ezinbesteko bihurtu dira konpartsak eta karrozak. Hastapenetan norberak bere lagun-taldearekin garaje, lokal edo txoko desberdinetan karroza prestatzen zuen arren, badira urte batzuk udalak karrozak prestatzeko ferialekua uzten duenez geroztik. Azken hamarkadetan asko hazi da Zaldunita eta Asteartitako karrozetako parte-hartzea, eta Tolosako Inauteriak are biziago bihurtze aldera hau seinale ona den arren, ferialekua txiki geratu zaie inauterizale hauei. Aurtengo Inauterietarako jada 280 karroza eta konpartsek eman dute izena, joan den urteko parte-hartzaile kopurua gaindituz, eta ezinezkoa suertatu da guztiak era erosoan ferialekuan lanean aritzea. Hau dela eta, haserreak eta desadostasunak sortu dira karrozak prestatzen diharduten zenbait tolosarren artean, eta «hurrengo urterako udalak konponbide hobe bat bilatzea» espero dute. Udala «ahal duena eginez» Ferialekuko toki faltaren auzia duela urte batzuk sortu zen, aipaturiko parte-hartzearen gorakadaren ondorioz, eta Jokin Monfort festa teknikariak «karrozak egiteko dagoen toki guztia jendearen zerbitzura» jartzen dutela dio. 2000-3000 metro karratuko azalera du ferialekuak, eta «duela urte batzuk udalak ez zuen lokalik uzten karrozen prestaketarako». Inauterietako bilera eta prestaketekin hasten direnean, udaleko langileak karrozetako partaideekin urtero biltzen direla dio Monfortek, eta «euren iradokizunak nahiz kexak bildu» egiten dituztela nabarmendu du, urtero antolakuntza hobetze aldera. «Bilera honen ondoren ahalik eta hobekien antolatzen dugu guztia, […]\nAbaraxka ludotekan 18:30ean itxiko dute ostiralean »\nAbaraxka Udal Ludotekak ohi baino ordubete lehenago itxiko ditu ateak ostiralean, hilak 24, Ihote Festa dela eta. 16:30etik 18:30era egongo da irekita ludoteka (gehienez 19:00etan itxiko dute, ez 19:30ean), Doneztebe plazan azeri dantza hasi aurretik. …\nMozorroak prestatzen hasi dira jada lizartzarrak eta berastegiarrak »\nTolosarrak Inauterien zain dauden arren, Lizartzan eta Berastegin asteburu honetan bertan izango dute Inauteriez gozatzeko aukera izango dute. Lizartzarrak lehengo larunbatean eman zieten hasiera ospakizunei, eta bihartik igandera bitarte berriz ere festa giroan sartzeko aukera izango dute. Berastegiarrak ere bihar hasiko dituzte ospakizunak eskolako haurren kalejirarekin, eta hauek larunbatean amaituko dituzte Inauteriak. Ea eguraldia lagun izaten duten. Lizartzako eta Berastegiko Inauteriak LIZARTZA OTSAILAK 25, BIHAR 14:15. Eskolak antolatuta mozorro festa. Ondoren, kalejira egingo dute. OTSAILAK 26, ETZI 07:00. Plazan elkartu eta puske biltzera joango dira. Dantzariak eta txantxoak elkarrekin joango dira ospeletik. 09:30. Etxe-zahar baserrian geldialdia egingo dute gosaltzeko. 12:00. Mozorro, gurdi eta txarangen irteera Errota ataritik. 13:30. Inauteriko partaide guztiek kalejira, arrateko zubitik irtenda. Ondoren, parte hartu duten guztiek bazkaria egingo dute herriko frontoian. 18:00. Gurdi eta mozorroak Joxe Mariko aparkalekuan bilduko dira kalejiran, jarraian plazara jaisteko, bertan sagardotegi ezberdinetako sagardoak dastatu eta Lizartzako talogileak egindako taloak jateko aukera izango da. Ondoren, bertso poteoa tabernetatik kalejiran. 23:00. 3gabe2 taldearen kontzertua gaztetxean. OTSAILAK 27, IGANDEA 11:00. Agintari eta dantzariak Meza Nagusira, txistulariak eskainitako Agintari doinuaz lagundurik. Ondoren, hamaiketakoa plazan. 12:00. Dantzariak kalean ibiliko dira puska biltzen, gurdi, mozorro eta gainerakoekin. 13:00. Lizartzako Inaute Dantzak plazan. 14:00. Inauteri bazkaria egingo dute […]\nMikel Errazkin: “Orrialdea pasa aurretik irakurri egin behar da, baina horretarako lehenik idatzi egin behar da” »\nMemoriaren izenak liburua idatzi berri du Mikel Errazkinek (Anoeta, 1976). Bertan, ahanzturan galdu direnen memoria berreraikitzen saiatu da Aranzadiko kidea. Nola sortu zitzaizun liburuaren ideia? Aranzadi zientzia elkartea 2000. urteaz geroztik, memoria historikoaren berreskurapena deitu izan zaion mugimendu horretan aritu da. Batez ere, fusilatuen gorpuak hobietatik atereaz eta azken batean, familiarrei errestoak bideratuz. Tolosaren 750. urteurrenaren testuinguru horretan, tolosarrei buruzko datu piloa genuenez, liburu bat argitaratzeko asmoa sortu zitzaigun. Herritarren lekukotzek ba al dute lekurik liburuan? Liburuaren izena hortik doa. Gerra zibilaren inguruan asko idatzi da eta tokian tokiko historian ikusten genuen ekarpena, batez ere, gizon eta emakumeen historia sozial hori berreskuratuz. Memoria historikoaren eraikuntza pieza txikiz osatutako mosaiko handi bat izan litekeela ikusten dugu. Batetik, egia ezagutzeko eta bestetik, frankismoaren garaiko biktima horiei erreparazio morala eskaintzeko. Liburuaren azalean gerra argazki bat jarri duzue, Trianguloarena. Tolosan frankistak 1936ko abuztuaren 11n sartu ziren. Barrikada horiek errepublikarrek utzi zituzten azken barrikadak dira. Alegia, errepublikaren alde borrokatu zutenen azkeneko erresistentziaren argazkia da. Tolosako barrikada horien inguruan, baita herritarren artean ere, bi aldeetako biktimak eroriko ziren, ezta? Gerra zibila bukatu zenean eta frankismoa estatu berria sortzen hasi zenean, hasiera hasieratik, euren politikarik nagusiena memoria politikoa eraikitzea izan zen. Garaileen bandoak izan zituen hildako eta […]


Aizpurutxoko oinezkoen pasabidea eta zubia eraikitzeko lanak maiatzean hasiko dira - Gipuzko Buru Batzarra\nAizpurutxoko obren helburua da oinezkoen eta ibilgailuen trafikoak banatzea.\nDiputatuen Kontseiluak Azkoitiko Aizpurutxo auzoko zeharbidean GI-631 errepidearen paraleloan oinezkoentzako lotura egiteko proiektuaren obrak kontratatzeko espedientea onartu du. Proiektuaren aurrekontua 341.000 eurokoa da, lau hilabeteko exekuzio epea dauka eta, aurreikuspenen arabera, obrak maiatza aldera hasiko dira. “Egitasmoaren helburua oinezkoen eta ibilgailuen trafikoak banatzea da. Gaur egungo errepidearen plataforman ezinezkoa da oinezkoen ibilbide segregatua egitea, luzera guztian ez baitago horretarako espaziorik”, azaldu du Mendozak.


12/2015 FORU AGINDUA, otsailaren 2koa, Sustapeneko kontseilariak emana, Sustapeneko kontseilariaren uztailaren 3ko 87/2013 Foru Aginduaren II. eranskinean agertzen den nahitaez jaso beharreko bederatzigarren klausula aldatzen duena. Foru agindu horren bidez, etxebizitza babestuen salerosketa, eskuratze, esleipen edo errentamendu kontratuetan, erosteko aukera izan edo ez, nahitaez jaso behar diren klausulak ezarri ziren. - Nafarroako Aldizkari Ofiziala - Legislación - VLEX 558374422\n12/2015 FORU AGINDUA, otsailaren 2koa, Sustapeneko kontseilariak emana, Sustapeneko kontseilariaren uztailaren 3ko 87/2013 Foru Aginduaren II. eranskinean agertzen den nahitaez jaso beharreko bederatzigarren klausula aldatzen duena. Foru agindu horren bidez, etxebizitza babestuen salerosketa, eskuratze, esleipen edo errentamendu kontratuetan, erosteko aukera izan edo ez, nahitaez jaso behar diren klausulak ezarri ziren.\nSustapeneko kontseilariak uztailaren 3an emandako 87/2013 Foru Aginduaren bidez, etxebizitza babestuen salerosketa, eskuratze, esleipen edo errentamendu kontratuetan, erosteko aukera izan edo ez, nahitaez jaso behar diren klausulak ezarri ziren.\nBerriki, abenduaren 24ko 27/2014 Foru Agindua onetsi da, Nafarroan etxebizitza izateko eskubideari buruzko maiatzaren 10eko 10/2010 Foru Legea aldatu, etxebizitza arloko jarduketa babesgarriei aplikatu beharreko moduluak ezarri eta Nafarroako Etxebizitzen Erregistro Orokorra sortzen duena.\nBeste berrikuntza batzuen artean, aipatutako foru legeak ezarri du, alde batetik, ezin dela abalik eskatu alokairu publikoko errentamendu kontratuak egiteko, eta beste aldetik, etxebizitza babestuen errentamendu kontratuetan lurraren kontribuzioa errentatzaileak ordainduko duela beti, eta ordainketa hori ezin dela errentariaren kargu utzi.\nBerrikuntza horien ondorioz, beharrezkoa da etxebizitza babestuen errentamendu kontratuetan nahitaez jaso behar diren klausulak berrikustea; izan ere, lehenago, abala eskatzen zen Hirigintzaren eta Etxebizitzaren arloan Urgentziazko Neurriak Hartzeari buruzko ekainaren 5eko 6/2009 Foru Legearen arabera, eta lurraren kontribuzioa errentariaren kargu uzten ahal zen.\nNafarroako Gobernuari eta Lehendakariari buruzko abenduaren 3ko 14/2004 Foru Legearen 41.1.g) artikuluak ematen dizkidan ahalmenak erabiliz,\nSustapeneko kontseilariaren uztailaren 3ko 87/2013 Foru Aginduaren II. eranskinean agertzen den nahitaez jaso beharreko...


Perloi handi - Wikipedia, entziklopedia askea.\nGeneroa Smallscaled gurnards\nEspeziea Chelidonichthys lucerna\nPerloi handia (Chelidonichthys lucernus) Triglidae familiako ur gaziko arraina da, ipar-ekialdeko Ozeano Atlantikoan, hegoaldeko Itsaso Baltikoan, Mediterraneo itsasoan eta Itsaso Beltzan bizi dena.\nTriglidoetan sendoena eta luzeena da, 70 cm luze egin daiteke eta 3 kg har ditzake. Kolorez gorrixka edo gris marroixka izan daiteke. Perloi beltzaren itsas eremu bertsuetan bizi da. Gehienbat sardinak jaten ditu, baina bai beste edozein arrainen umeak ere. Perloi handia sareekin harrapatzen da. Haren haragia oso aintzat hartua da Europako lurralde batzuetan.\n↑ Louisy P., Trainito E. Guida all'identificazione dei pesci marini d'Europa e del Mediterraneo. Milano, Il Castello, 2006. ISBN 88-8039-472-X\nEspezieak: Chelidonichthys lucerna\nOrriaren azken aldaketa: 1 urtarrila 2020, 20:46.


Gran Paradiso - Ikusi Mendizaleak\nDagoeneko ondo aklimatatuta igartzen genuen gure burua, eta Gran Paradiso egunean igo eta jeistea pentsatu genuen. Normalean bi egunetan egiten da, 2000m inguruko desnibela egin behar baita, eta 4000m dauzka tontorrak. Gainera motxila ez daramazu oso arin, glaziarrean ibiltzeko soka, kranpoiak, piolet bat eta pare bat katxarro hartu bait genituen goiko pasoa egin ahal izateko.\nRhemes bailaratik alboko Valsavarenche bailarara pasatu ginan, eta bukaeraraino joan ginan, Pont-era. Arratsaldean iritsi ginan eta bertan ezin zala akanpatu ikusi genduan kanping bat dagoelako. Jada dutxatuta geunden gure dutxa portatilarekin, beraz, kanpinak ez zigun ezer eskaintzen; goizeko 3:30aldean jaiki behar ginen, eta arratsaldeko 15:00etatik aurrera beste egun bat ordaindu behar zenez, seguruenik ez zigun denborarik emango garaiz allau eta furgona ataratzeko, eta aprobetxatu gabeko egun bat ordaintzia ez genduan nahi.\nFurgonak eskakeatzeko aukera ematen dau, parkina baino bost metro lehenago laga, aurreko exerlekuak zeudenean laga, eta atzean lo egin genuen inor ohartu gabe. Beno, ordu horietan normala da inor ez ohartzea, ez?\nHorrela abantatu ginen goizeko 4ak aldian Pont-etik. Eguna argitzen Victorio Emmanuelle aterpetxean ikusi genduan, eta handik aterpetxetik abantatzen zan jendearekin batera igo ginan.\n4000ko erretza da, eta oso polita, goiko zatian ageri diran harri zutabe karakteristikueri esker. Hain zuzen, harri hauetako baten gainian dago tontorra, eta bertara iristeko azken zatixa kontuz ibiltzekua da sokaripe pasatuz gero.\nHalere, zailtasun handixena jendiak ematen dio, kriston kolak egoten bait dira.\nikusi bestela bideo honetan\nArgazki honetan ikus liteke pasoa\nTontorrian, nola ez Madonna bat daukate. Italiar hauek hain dira erlijiosuak!!!\nPena ez dala Madonna osua agertzen, tontor txikixa da eta jende asko zauan tontorrian. Halere, bistak mundialak dauzka, alpietako tontor askotatik ikusten da Paradiso, beraz, Paradisotik tontor asko ikusten dira horrelako egun on batian!\nMonte Bianco parez pare Peutereyren eta Brenbako glaziarraren gainean, MtMaudit, eta MtBlanc du Tacul, Aiguille du midi, erraldoiaren hortza, Jorasseak...\nGrand Combin, uda honetako bete gabeko helburua\nArgazki Dent Blanch, Weisshorn, Cervino-Matterhorn eta Dom\nArgazkiak atera eta lehen bait lehen behera joaten saiatu ginan, baina zutik jarri eta bi pauso egitian, justo orduan paso horretatik gida bat eta bere hiru bezero zetozen, eta zain geratu ginan beraiek pasatzeko. Bezeroeri exertzeko lekua egin genien, eta gu zutik geratu jeisten hasteko.\nHonen ondoren beste gida bat eta beste bi bezero. Haueri ere lekua egin genien.\nBeheruntz abantatzian, gure aurretik iritsi ziran Galiziarrak ere beherako bidiari ekin zioten, eta gu baino lehenago iritsi ziranez, jeistia ere lehenago tokatzen zitzaienez, aurre hartzen utzi genien. Despiste une batian, azkena iritsi zan gida hasi zan jeisten! Berarekin hasarratu nintzan, baina galiziarrak tarteko, ezin izan genien aurre hartu hain espazio txikian. Konturatu ordurako, beste gida eta hiru bezeroak ere gure aurretik jeisten hasi ziran! Bigarrenari ere kristonak eta bi esan nizkion. Hauek zer usten dute, mendia beraiena dela?\nGu beraien zain geratu, bere bezeroeri jartzen utzi tente geratuz, eta gainera beraiek lehenak jeitsi?\nAzken urtetan barra barra entzuten dan kontua da gida hauen etikotasun falta. Chamonix eta Zermatt bezelako inguruetan dirutza dago jokuan. Sarri bidearen nondik norakoak edo eguraldiaren iragarpen okerra ematen diote beraien bezero ez diran mendizaleeri, bat baino gehiago arriskuan jarriaz! Gero eta begirune gutxiago diet nik behintzat inguru honetako gideri. Ostantzian, gainontzeko lekuetan oso gida jatorrekin ere topo egin izan dut, eta horiek bai miresten ditudala.\nZailtasunetik atera orduko aurreratu genituen gidak eta bezeroak. Bezeroetako bik agurra egin ziguten, goian exertzen utzi genienek, baina gure aurpegian eta erantzunean ohartu ziran gure hasarreaz. Beraiek ez daukate errurik, baina... ezin izan nuen ebitatu!


Euskararen aldeko jaiak: Korrika 2017, Herri Urrats, Ibilaldia, Araba Euskaraz, Kilometroak, Nafarroa Oinez, Euskal Eskola Publikoa - Hezkuntza gazteentzat: bekak, hizkuntzak, ikasketak\nEuskararen aldeko jaiak: Korrika 2017, Herri Urrats, Ibilaldia, Araba Euskaraz, Kilometroak, Nafarroa Oinez, Euskal Eskola Publikoa\nNon: Otxandiotik Iruñeara.\nNoiz: martxoaren 30etik apirilaren 9ra\nKorrika.eus – Korrika bideoa\nAEK-k antolatuta, 2017ko martxoaren 30ean hasi eta apirilaren 9an amaituko da, BATZUK lelopean: hizkuntza, kultura eta mundu BATZUK irudikatu nahi dituzte. 1980. urtean Korrika sortu zutenek jasoko dute 20. edizioaren omenaldia.\nUrte osoan euskararen aldeko jaiak izaten dira Euskal Herrian. Ikastolen Elkarteak eta Euskal Herriko Ikasleen Gurasoen Elkarteak (EHIGE) antolatutako festen berri hementxe duzu. Urtero bezala, ez ezazu euskararekin duzun zita galdu, eta parte hartu!!!\nNoiz: Maiatzaren 14an\nAurten, hogeita hamalau urte beteko ditu Seaskak antolatzen duen jaiak. Lapurdiko, Nafarroa Behereko eta Zuberoako ikastolak ezagutzera ematea izango da helburua baita euskal hizkuntza eta kultura sustatzea ere.\nNoiz: Maiatzaren 28an\nLeloa: Egunero alkarregaz\n2017koa, Larramendi Ikastolak antolatutako bigarren Ibilaldia izango da. 1998an, Erdu Geugaz lelopean, Bizkaiko Ikastolen Jaia ospatu zuten. 50 urteko ibilbidea du ikastola honek.\nEuskal Eskola Publikoa 2017\nNoiz: Ekainak 4an\nLeloa: Josi ta josi\nNoiz: Ekainaren 18an\nArabaeuskaraz.eus - Twitter\nBastidako ikastolak gogotsu hartuko du aurtengo Arabako ikastolen jaia.\nNoiz: Irailaren 24an\nKilometroak.eus - Twitter\nLekaixoka! Horixe da Irailaren 24an Oñatin ospatuko den Kilometroak 2017ren leloa. Lekaixo berbak, oihua, txilioa, irrintzia, deiadarra esan gura du.\nNafarroa Oinez 2017\nNoiz: Urriaren 15ean\nNafarroaoinez.eus - Twiter\nNafarroa Oinez bigarren aldiz eginen da Lesakan eta oraingoan Tantirumairu ikastolak hartu du antolakuntzaren testigua.\nEuskara, Gazteaukera atarian